open-index/open-wikipedia-markdown huggingface dataset:
നമേരി ദേശീയോദ്യാനം

**നമേരി ദേശീയോദ്യാനം** ആസാമിലെ ഷോണിത്പുർ ജില്ലയിലെ കിഴക്കൻ ഹിമാലയത്തിലെ അടിവാരകുന്നിൽ, തേസ്പൂരിൽനിന്ന് 35 കിലോമീറ്റർ അകലേയായി സ്ഥിതിചെയ്യുന്നു. ഏറ്റവുമടുത്ത ഗ്രാമമായ ചരിദ്വാറിൽനിന്ന് 9 കിലോമീറ്റർ അകലെയാണ് നമേരി. അരുണാചൽ പ്രദേശിലെ പാഖുയി വന്യജീവി സങ്കേതവുമായി നമേരി അതിൻറെ വടക്കൻ അതിർത്തി പങ്കിടുന്നു. ഈ രണ്ടു ദേശീയോദ്യാനങ്ങളും ചേർന്നുള്ള ആകെ വലിപ്പമായ 1000 ചതുരശ്ര കിലോമീറ്ററിൽ, ഏകദേശം 200 ചതുരശ്ര കിലോമീറ്റർ പ്രദേശം നമേരി ദേശീയോദ്യാനത്തിൻറേതാണ്. 

## ചരിത്രം
1978 ഒക്ടോംബർ 17 ന് ഈ ഉദ്യാനത്തെ സംരക്ഷിതവനമായി പ്രഖ്യാപിച്ചു. 1985 സെപ്തംബർ 18 ന് ഇതിനെ നടൗർ സംരക്ഷണ വനത്തിന്റെ ഭാഗമായ137 ചതുരശ്ര കിലോമീറ്റർ  പ്രദേശം നമേരി സങ്കേതമാക്കി മാറ്റി. 1998 നവംബർ 15 ന് ഈ  പ്രദേശം ഔദ്യോഗികമായി ദേശീയോദ്യാനമായി സ്ഥാപിക്കുമ്പോൾ 75 ചതുരശ്ര കിലോമീറ്റർ പ്രദേശം കൂടി ഇതിനോടൊപ്പം ചേർക്കപ്പെട്ടു. ബ്രിട്ടീഷുകാർ കുയിൽ മീൻ എന്ന ഇനം മത്സ്യത്തെ ചൂണ്ടയിടുന്ന കാലം മുതൽ ആസാമിലെ ജിയ ഭൊരോളി നദി പ്രസിദ്ധമാണ്.

## സസ്യജന്തുജാലങ്ങൾ
നമേരി ദേശീയോദ്യാനത്തിലെ സസ്യജാലങ്ങളിൽ അർദ്ധ- നിത്യ ഹരിത വനങ്ങളാണ് കാണപ്പെടുന്നത്. നദിയ്ക്കരികിലെ തുറന്ന പുൽപ്രദേശത്ത് കാണപ്പെടുന്ന തുണ്ടു ഭൂമികളിൽ കരിമ്പും, മുളങ്കാടുകളും, ഇലപൊഴിയും സസ്യങ്ങളും, ഇടതൂർന്ന വനങ്ങൾക്കിടയിൽ കാണപ്പെടുന്നു. അധിസസ്യങ്ങളും, താങ്ങുവേരുകളുള്ള സസ്യങ്ങളും വള്ളിച്ചെടികളും ഇവിടെ ധാരാളമായി കാണപ്പെടുന്നു.  കുമ്പിൾ (*Gmelina arborea*), പൂമരുത് (*Lagerstroemia speciosa*), അമരി (*Indigofera suffruticosa*), ഇന്ത്യൻ മഹാഗണി (*Chukrasia tabularis*), അഗരു, രുദ്രാക്ഷം, നാഗകേസരം (*Mesua ferrea*) മുതലായവ ഇവിടെ സർവ്വസാധാരണമായി കണ്ടുവരുന്ന സസ്യജാലങ്ങളാണ്. ഡെൻഡ്രോബിയം, സിംബിഡിയം, ലേഡീസ് സ്ലിപ്പർ ഓർക്കിഡ് എന്നീ ഇനം ഓർക്കിഡുകളും ഇവിടെ കണ്ടുവരുന്നു. 

ആനസംരക്ഷണകേന്ദ്രമായും ഈ ദേശീയോദ്യാനത്തെപരിഗണിക്കപ്പെടുന്നു. ഇന്ത്യൻ കാട്ടുനായ, മ്ലാവ്, കേഴമാൻ, കടുവ, പുലി, പൂച്ച പുലി, കാട്ടു പന്നി, തേൻകരടി, മലയണ്ണാൻ, കാട്ടുപോത്ത്, ഹിമാലയൻ ബ്ളാക്ക് ബീയർ, തൊപ്പിക്കാരൻ കുരങ്ങ് എന്നീ സസ്തനികളെയും ഇവിടെ കാണപ്പെടുന്നു. 

പക്ഷിനിരീക്ഷകരുടെ പറുദീസയാണ് ഈ ഉദ്യാനം. 300-ൽപ്പരം ഇനങ്ങളുള്ള പക്ഷികളുടെ കൂട്ടത്തിൽ വൈറ്റ്-വിങെഡ് ഡക്ക്, മലമുഴക്കി വേഴാമ്പൽ, ചെങ്കഴുത്തൻ വേഴാമ്പൽ, വ്രീത്തെഡ് ഹോൺബിൽ, ഇബിസ്ബിൽ, കാട്ടുവേലിത്തത്ത, പ്ലവെർ, ഓൾഡ് വേൽഡ് ബബ്ലർ എന്നിവയും ഉൾപ്പെടുന്നു.  

## നേരിടുന്ന ഭീഷണികൾ
പ്രധാനമായും രണ്ടു ഭീഷണികളാണ് നുമേരി നേരിടുന്നത്. ഷോണിത്പുർ പ്രദേശത്തുനിന്നും തുടർച്ചയായി നടത്തുന്ന മരം വെട്ടൽ പ്രക്രിയയാൽ വനമേഖല നശിക്കാനിടവരുന്നു. 3000 ത്തിലധികം കന്നുകാലികൾ ഇവിടെ മേയുന്നതിനാൽ പുൽപ്രദേശങ്ങളും നശിക്കാനിടവരുന്നു. 2001-ൽ ഇവിടെ 18 ആനകൾ മരണപ്പെട്ടതായി കണ്ടെത്തിയിട്ടുണ്ട്. അനധികൃതമായി പക്ഷിവേട്ടക്കാർ വിലമതിക്കുന്ന പക്ഷികളുടെ ചിറകുകൾക്കുവേണ്ടി അവയെ കൊന്നൊടുക്കുന്നതാണ് നമേരി നേരിടുന്ന മറ്റൊരു ഭീഷണി.

## അവലംബം

## പുറത്തേയ്ക്കുള്ള കണ്ണി
*

വർഗ്ഗം:ആസാമിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ ദേശീയോദ്യാനങ്ങൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
പന്തളം ബാലൻ

മലയാള ചലച്ചിത്രരംഗത്തെ ഒരു പിന്നണി ഗായകനാണ് **പന്തളം ബാലൻ** എന്നറിയപ്പെടുന്ന **തങ്കപ്പൻ ബാലൻ**. 1970 മെയ് 30ന് പത്തനംതിട്ട ജില്ലയിൽ (അന്നത്തെ ആലപ്പുഴ ജില്ലയുടെ ഭാഗമായിരുന്ന) പന്തളത്ത് ജനിച്ചു. സംഗീതത്തിൽ ആദ്യഗുരു വെണ്മണി സുകുമാരൻ. പിന്നീട്  അമ്പലപ്പുഴ വിജയൻ, ചേർത്തല ഗോപാലൻ നായർ, ആര്യനാട് രാജു, ആനയടി പ്രസാദ് എന്നിവരിൽ നിന്നും ശാസ്ത്രീയ സംഗീതം അഭ്യസിച്ചു. തിരുവനന്തപുരം സ്വാതി തിരുനാൾ സംഗീത കോളേജിൽ നിന്ന് ഗാനഭൂഷണം, ഗാനപ്രവീണ എന്നീ ഡിപ്ലോമകൾ  പാസ്സായി.സംഗീതസം‌വിധായകൻ ദേവരാജൻ മാസ്റ്ററുടെയും ശിഷ്യനായിരുന്നു.

പിതാവ് ഗണിതാധ്യാപകനും പിന്നീട് സ്‌കൂൾ ഹെഡ് മാസ്റ്ററും ആയിരുന്ന കെ.തങ്കപ്പൻ. മാതാവ് പി.ഏ. കമലാക്ഷി. ഭാര്യ ലക്ഷ്മി. മക്കൾ അഖിൽ ബാലൻ, അമൽ ബാലൻ. 

## അവാർഡുകൾ

ദേവരാജൻ മാസ്റ്റർ അവാർഡ്, ബ്രഹ്മാനന്ദൻ പുരസ്‌ക്കാരം, വയലാർ പുരസ്‌ക്കാരം, ലൈഫ് ടൈം അചീവ്‌മെന്റ് അവാർഡ്, ഗാനമേള എണ്ണായിരം വേദി തികച്ചതിനുള്ള സംസ്ഥാന ഫിഷറീസ് വകുപ്പിന്റെ ആദരം.

## സിനിമാ ഗാനങ്ങളുടെ പട്ടിക

## അവലംബം

വർഗ്ഗം:1970-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:ശാസ്ത്രീയസംഗീതജ്ഞർ
വർഗ്ഗം:സംഗീത അദ്ധ്യാപകർ
വർഗ്ഗം:സംഗീത സംവിധായകർ
വർഗ്ഗം:ഗാനമേളകൾ
രസകൗമുദി

ശ്രീകണ്ഠൻ രചിച്ച ഗ്രന്ഥമാണ് **രസകൗമുദി.**  ഇത്  എഴുതിയ കാലത്തെക്കുറിച്ച് ആധികാരിക തെളിവൊന്നുമില്ല. സംഗീതവും സാഹിത്യവും തന്നെയാണ് ഇതിലെ മുഖ്യവിഷയം. സ്വരാദ്ധ്യായത്തിൽ പ്രാചീന സംഗീത ഗ്രന്ഥകർത്താക്കന്മാരുടെ സിദ്ധാന്തങ്ങളെത്തന്നെയാണ് ശ്രീകണ്ഠനും സ്വീകരിച്ചിട്ടുള്ളത്. ഈ ഗ്രന്ഥത്തിൽ 9 മേളങ്ങളും അവയുടെ ജന്യരാഗങ്ങളും വർണ്ണിക്കുന്നുണ്ട്.

## അവലംബം

വർഗ്ഗം:സംഗീതശാസ്ത്ര ഗ്രന്ഥങ്ങൾ
ഇഎസ്‌പിഎൻ

യുഎസ് ആസ്ഥാനമായ ഒരു ആഗോള കേബിൾ, സാറ്റലൈറ്റ് സ്പോർട്സ് ടെലിവിഷൻ ചാനലാണ് **എന്റർടെയ്ൻമെന്റ് ആൻഡ് സ്പോർട്സ് പ്രോഗ്രാമിങ് നെറ്റ്‌വർക്ക്** അഥവാ **ഇഎസ്പിഎൻ**. ദ വാൾട്ട് ഡിസ്നി കമ്പനി, ഹേഴ്സ്റ്റ് കമ്യൂണിക്കേഷൻസ് എന്നിവരുടെ സംയുക്ത സംരംഭമായ ഇഎസ്പിഎൻ ഇൻകോർപ്പറേറ്റഡിന്റെ ഉടമസ്ഥതയിലുള്ള ഒരു ചാനലാണ് ഇത്. 1979 ൽ ബിൽ റോസ്മുസെൻ, മകൻ സ്കോട്ട് റാസ്മുസെൻ, എഡ് എഗൻ എന്നിവരോടൊപ്പം ചേർന്ന് സ്ഥാപിച്ചതാണിത്.  

പ്രധാനമായും ബ്രിസ്റ്റോൾ, കണക്റ്റികട്ടിലുള്ള സ്റ്റുഡിയോ സൗകര്യങ്ങളിൽ നിന്നാണ്‌ ഇഎസ്പിഎൻ സംപ്രേഷണം ചെയ്യുന്നത്. മിയാമി, ന്യൂയോർക്ക് സിറ്റി, സിയാറ്റിൽ, ഷാർലറ്റ്, ലോസ് ഏഞ്ചൽസ് എന്നിവിടങ്ങളിലും ഓഫീസുകൾ  പ്രവർത്തിക്കുന്നു. ജോർജ് ബോഡെൻഹൈമർ ആണ് ഇപ്പോൾ ഇഎസ്പിഎൻ ചാനലിന്റെ ചെയർമാൻ. വിജയകരമായ സ്പോർട്സ് നെറ്റ്‌വർക്കുകളിൽ ഒന്നാണെങ്കിലും, പക്ഷപാതപരമായ കവറേജ്, വ്യക്തിപരമായ താൽപര്യം, എന്നിവ വിമർശനവിധേയമായിട്ടുണ്ട്. 

2016 ജനുവരിയിലെ കണക്കുപ്രകാരം,  ഇഎസ്പിഎൻ യുഎസിലെ 78.52 ശതമാനം വീടുകളിലും ലഭ്യമാണ്. യുഎസിലെ മുഖ്യ ചാനലിനും അതിന്റെ ഏഴ് അനുബന്ധ ചാനലുകൾക്കു പുറമേ, ഇഎസ്പിഎൻ , 200-ലധികം രാജ്യങ്ങളിൽ സംപ്രേഷണം ചെയ്യുന്നു. ഓസ്‌ട്രേലിയ, ബ്രസീൽ, ലാറ്റിൻ അമേരിക്ക, ബ്രിട്ടൻ എന്നീ രാജ്യങ്ങളിലെ പ്രാദേശിക ചാനലുകളും പ്രവർത്തിക്കുന്നുണ്ട്.  

## അവലംബം

## ബാഹ്യ കണ്ണികൾ
*

 

വർഗ്ഗം:സ്പോർട്സ് ടെലിവിഷൻ ചാനലുകൾ
വർളി

മഹാരാഷ്ട്രയിലെ മുംബൈ നഗരത്തിലെ ഒരു പ്രദേശമാണ് വർളി. ബോംബെയിലെ ഏഴ് ദ്വീപുകളിൽ  ഒരു ദ്വീപ് ആയിരുന്നു വർളി.  പത്തൊമ്പതാം നൂറ്റാണ്ടിൽ കടൽ നികത്തിയതിനെ തുടർന്ന്  ഇത് മറ്റു ദ്വീപുകളോടൊപ്പം സാൽസെറ്റ് ദ്വീപിനോട് ചേർക്കപ്പെട്ടു.

## ഭൂമിശാസ്ത്രം
ദക്ഷിണ മുംബൈയുടെ ഭാഗമാണ് വർളി. പടിഞ്ഞാറ് അറബിക്കടൽ, തെക്ക് ഭാഗത്ത് ഹാജി അലി , കിഴക്ക് മഹാലക്ഷ്മി, വടക്ക് പ്രഭാദേവി എന്നിങ്ങനെ പോകുന്നു അതിരുകൾ. മുംബൈ സബർബൻ റെയിൽവേയുടെ പശ്ചിമ ലൈനിൽ വർളിക്ക്  ഏറ്റവുമടുത്തുള്ള റെയിൽവേ സ്റ്റേഷൻ മഹാലക്ഷ്മി ആണ്. മധ്യ ലൈനിൽ കറി റോഡ്, പരേൽ, ബൈക്കുള എന്നിവയാണ് അടുത്തുള്ള റെയിൽവേ സ്റ്റേഷനുകൾ. ബാന്ദ്ര-വർളി കടൽപാലം ഈ പ്രദേശത്തെ മുംബൈയുടെ പടിഞ്ഞാറൻ നഗരപ്രാന്തപ്രദേശങ്ങളുമായി ബന്ധിപ്പിക്കുന്നു.

## സാമ്പത്തികം
1970 കളുടെ അവസാനത്തോടെ വർളി മുംബൈയിലെ ഏറ്റവും തിരക്കേറിയ വാണിജ്യകേന്ദ്രങ്ങളിൽ ഒന്നായി മാറി. ഡോ ആനി ബെസന്റ് റോഡിൽ സ്ഥിതി ചെയ്യുന്ന ശിവസാഗർ എസ്റ്റേറ്റ് ആയിരുന്നു ഈ മേഖലയിൽ ആദ്യത്തെ പ്രധാന സമുച്ചയം. ജിഎസ്കെ ഫാർമ, ടാറ്റ, ഡെലോയിറ്റ്, നൊവാർട്ടിസ്, എച്ച് ഡി എഫ് സി ബാങ്ക്, യെസ് ബാങ്ക്, സീമെൻസ്, സിയറ്റ് തുടങ്ങിയ നിരവധി കമ്പനികളാണ് ഇവിടെ ഉള്ളത്.  ആദിത്യ ബിർള ഗ്രൂപ്പിന്റെ മുഖ്യ ഓഫീസ് ഇവിടെ പ്രവർത്തിക്കുന്നു.
## ഇതും കാണുക
* വർളി കോട്ട
## അവലംബം

വർഗ്ഗം:മുംബൈയിലെ ജനവാസമേഖലകൾ
ബേർഡ് ലൈഫ് ഇന്റർനാഷണൽ

പക്ഷികളുടെയും അവയുടെ ആവാസവ്യവസ്ഥകളുടെയും പരിപാലനത്തിനുവേണ്ടി പ്രവർത്തിക്കുന്ന ഒരു ആഗോള പങ്കാളിത്ത സംഘടനയാണ്  **ബേർഡ് ലൈഫ് ഇന്റർനാഷണൽ**,  **BirdLife International** (മുൻപ് : **International Council for Bird Preservation**). 120-ൽ അധികം  സംഘടനകളുടെ പങ്കാളിത്തമെന്നനിലയിൽ ഇത് പരിപാലനവുമായി ബന്ധപ്പെട്ട ലോകത്തിലെ ഏറ്റവുംവലിയ സംഘടനയാണ്.

100-ൽ ഏറെ രാജ്യങ്ങളിനിന്നുമായി 2.5 ദശലക്ഷത്തിലധികം ആളുകൾ ഇതിൽ അംഗങ്ങളാണ്. Britain’s Royal Society for the Protection of Birds, The Wild Bird Society of Japan, The U.S. National Audubon Society, തുടങ്ങിയ സംഘടനകൾ ഇതിലെ പ്രധാന പങ്കാളികളാണ്. Cambridge, UK -ൽ ആണ് ഇതിന്റെ ആസ്ഥാനം.

BirdLife International-ന്റെ മുൻഗണനകൾ പക്ഷികളുടെ വംശനാശം തടയുക, പ്രധാന ആവാസസ്ഥലങ്ങൾ കണ്ടെത്തുകയും സംരക്ഷിക്കുകയും ചെയ്യുക, പരിപാലകരെ ശാക്തികരിക്കുക എന്നിവയാണ്.
   
ബേർഡ് ലൈഫ് ഇന്ർനാഷണൽ ഇതുവരെ 7,500 സ്ഥലങ്ങൾ തിരിച്ചറിയുകയും 2,500,000 ദശലക്ഷം ഏക്കർ  (1,000,000 ഹെക്ടർ) ആവാസകേന്ദ്രങ്ങൾ സംരക്ഷിക്കുകയും ചെയ്തിട്ടുണ്ട്.

ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സ്-റെഡ് ലിസ്റ്റിന്റെ ഔദ്യാഗിക പട്ടിക തയ്യാറാക്കൽ അധികാരി എന്നനിലയിൽ BirdLife International 1,000-ൽ അധികം പക്ഷികളെ വംശനാശഭീഷണി നേരിടുന്നവയായി കണ്ടെത്തുകയും അവയുടെ പരിപാലനത്തിനായുള്ള പദ്ധതികൾ ആവിഷ്ക്കരിക്കുകയും ചെയ്തിട്ടുണ്ട്.

## ചരിത്രം
BirdLife International 1922-ൽ *International Council for Bird Preservation* എന്ന പേരിൽ അമേരിക്കൻ പക്ഷിശാസ്ത്രജ്ഞരായ T. Gilbert Pearson ഉം Jean Theodore Delacour ഉം ചേർന്ന്  സ്ഥാപിച്ചു. പലതവണ പേരുമാറ്റി ഒടുവിൽ 1993-ൽ  "BirdLife International" എന്ന് പുനർനാമകരണം ചെയ്തു.

## പ്രാദേശിക പ്രവർത്തനങ്ങൾ
BirdLife International ലോകത്തെ Americas, Asia, Europe, Central Asia, Middle East, Pacific എന്നിങ്ങനെ പല മണ്‌ഡലങ്ങളായിത്തിരിച്ഛ് അവരുടെ പരിപാലന പരിപാടികൾ ക്രോഡീകരിക്കുന്നു.

### അംഗ സംഘടനകൾ
BirdLife International-ന്  120-ൽപ്പരം അംഗസംഘടനകളുണ്ട്.

*ബോംബെ നാച്ചുറൽ ഹിസ്റ്ററി സൊസൈറ്റി
* National Audubon Society (USA)
* ബേർഡ് ലൈഫ് ഓസ്ട്രേലിയ
* ബേർഡ് ലൈഫ് സൈപ്രസ്
* ബേർഡ് ലൈഫ് ഹംഗറി
* ബേർഡ് ലൈഫ് മാൾട്ട
* BirdLife Slovakia
* BirdLife Spain
* ഫീൽഡ് ഓർണിത്തോളജി ഗ്രൂപ്പ് ഓഫ് ശ്രീലങ്ക
* ബേർഡ് ലൈഫ് സൌത്ത് ആഫ്രിക്ക
* Swiss Association for the Protection of Birds (BirdLife Switzerland)
* റോയൽ സൊസൈറ്റി ഫോർ ദ പ്രൊട്ടക്ഷൻ ഓഫ് ബേർഡ്സ്

## ആഗോള പരിപാടികൾ
* Important Bird and Biodiversity Areas Programme
* Marine Programme
* Preventing Extinctions Programme
* Flyways Programme
* Climate Change Programme
* Forests of Hope Programme
* Local Empowerment Programme
* Invasive Alien Species Programme
* Capacity Development Programme

## മാസിക
BirdLife International * BirdLife - The Magazine* എന്ന ത്രമാസിക പ്രസിദ്ധീകരിക്കുന്നു. പക്ഷികളെക്കുറിച്ചും അവയുടെ ആവാസവ്യവസ്ഥകളെക്കുറിച്ചും അവയുടെ പരിപാലന പരിപാടികളെക്കുറിച്ചുമുള്ള വാർത്തകളാണ് ഉള്ളടക്കം.

## റെഡ് ലിസ്റ്റ്
റെഡ് ലിസ്റ്റ് പക്ഷി വിഭാഗത്തിന്റെ ഔദ്യോഗിക അധികാരി BirdLife International ആണ്. 2015 വരെ BirdLife 1,375 ഇനം പക്ഷികൾ (ആകെയുള്ളതിന്റെ 13% അഥവാ 1/8) വംശനാശ ഭീഷണി നേരിടുന്നതായി (ഗുരുതരമായ വംശനാശത്തിന്റെ വക്കിലുള്ള ജീവി വർഗ്ഗങ്ങൾ, വംശനാശ ഭീഷണി നേരിടുന്ന ജീവികൾ, വംശനാശ സാദ്ധ്യതയുള്ള ജീവികൾ) വിലയിരുത്തിയിരുന്നു.

## അവലംബം

## പുറത്തേക്കുള്ള കണ്ണികൾ
* 
* Iucn Red List Authority for Birds
*BirdLife International-News India
*Data Zone-India

വർഗ്ഗം:അന്താരാഷ്ട്ര സംഘടനകൾ
വർഗ്ഗം:പരിസ്ഥിതിസംരക്ഷണ സംഘടനകൾ
വർണ്ണം (കർണ്ണാടകസംഗീതം)

കർണ്ണാടകസംഗീതത്തിലെ ഒരു സംഗീത സൃ‍ഷ്ടിയാണ് **വർണ്ണം**. പല്ലവി, അനുപല്ലവി, ചരണം തുടങ്ങിയവ വർണ്ണങ്ങൾക്കുണ്ടാകും. കർണ്ണാടകസംഗീത കച്ചേരികൾ ആരംഭിക്കുന്നത് വർണ്ണം പാടിക്കൊണ്ടാണ്. ഭരതനാട്യ നൃത്തത്തിനും വർണ്ണങ്ങൾ ആലപിക്കാറുണ്ട്. കർണ്ണാടക സംഗീത പഠനത്തിൽ സ്വരാവലി, ജണ്ഡവരിശകൾ, അലങ്കാരങ്ങൾ, ഗീതങ്ങൾ, സ്വരജതികൾ തുടങ്ങിയവ പഠിച്ചതിനുശേഷമാണ് വർണ്ണങ്ങൾ അഭ്യസിക്കുന്നത്. 
## വിവിധ തരം വർണ്ണങ്ങൾ
പല്ലവി, അനുപല്ലവി, ചരണം തുടങ്ങിയവയ്ക്ക് മാത്രം സാഹിത്യമുള്ള വർണ്ണങ്ങളാണ് താനവർണ്ണങ്ങൾ.  

ഭരതനാട്യം ഉൾപ്പെടെയുള്ള ശാസ്ത്രീയ നൃത്തരൂപങ്ങൾക്കൊപ്പം ആലപിക്കുന്ന വർണ്ണങ്ങളാണ് പദ വർണ്ണങ്ങൾ. പദ വർണ്ണങ്ങൾ പല്ലവി, അനുപല്ലവി, ചരണം എന്നിവയോടൊപ്പം മുക്തായിക്കും ചിട്ടസ്വരങ്ങൾക്കും സാഹിത്യം ഉണ്ടാകും. താന വർണ്ണങ്ങളേക്കാൾ കൂടുതൽ സാഹിത്യം പദ വർണ്ണങ്ങൾക്കുണ്ട്. പദ വർണ്ണങ്ങളോടൊപ്പം ജതികൾ കൂടി ചേരുന്നതാണ് പദജതി വർണ്ണങ്ങൾ. ഇവയും ശാസ്ത്രീയ നൃത്തരൂപങ്ങൾക്കൊപ്പം ആലപിക്കാറുണ്ട്. 
## ഘടന
വർണ്ണങ്ങളിലെ സാഹിത്യം ഭക്തിയോ, വീരാരാധന, ശൃംഗാരം തുടങ്ങിയവയായിരിക്കും.   

*പല്ലവി: വർണ്ണത്തിന്റെ ആദ്യ ഭാഗം. സാഹിത്യം (വരികൾ) ഉണ്ടാകും. 

*അനുപല്ലവി: പല്ലവിയ്ക്കു ശേഷം ആലപിക്കുന്നു. ഇവയ്ക്കും സാഹിത്യമുണ്ട്.

*മുക്തായി സ്വരം: രേഖപ്പെടുത്തി വച്ചിട്ടുള്ള സ്വരങ്ങളെ ആസ്പദമാക്കി ആലപിക്കുന്നു. പദ വർണ്ണങ്ങളിൽ മുക്തായി സ്വരം-സാഹിത്യം എന്നാണ് ഇവ അറിയപ്പെടുന്നത്. 

*ചരണം: മുക്തായി സ്വരത്തിനു ശേഷം ആലപിക്കുന്നു. സാഹിത്യം (വരികൾ) ഉണ്ട്.

*ചിട്ട സ്വരങ്ങൾ: രേഖപ്പെടുത്തി വച്ചിട്ടുള്ള സ്വരങ്ങളാണിവ. ചരണം പാടിക്കഴിഞ്ഞ ശേഷം ആലപിക്കുന്നു. 

*അനുബന്ധം: വർണ്ണങ്ങളുടെ അവസാന ഭാഗം. ചരണത്തനും ചിട്ടസ്വരങ്ങൾക്കും ശേഷമുള്ള അധിക ഭാഗമാണ് ഇത്. സാഹിത്യം (വരികൾ) ഉണ്ടാകും. അനുബന്ധം പാടിയ ശേഷം വീണ്ടും മുക്തായി സ്വരമോ പല്ലവിയോ വീണ്ടും ആലപിക്കും. 

### ആലാപനരീതി
*പല്ലവി
*അനുപല്ലവി
*മുക്തായി സ്വരം
*പല്ലവി (ഇരട്ടി വേഗത്തിൽ)

ഇവയ്ക്കു ശേഷം പല്ലവി ആദ്യം പാടിയ വേഗത്തിലോ മൂന്നിരട്ടി വേഗത്തിലോ ആലപിക്കുന്നു.

*ചരണം
*ചിട്ട സ്വരം 1
*ചരണം
*ചിട്ട സ്വരം 2
*ചരണം
*ചിട്ട സ്വരം 3
*ചരണം
*ചിട്ട സ്വരം 4
*ചരണം

സാധാരണയായി ഈ ക്രമത്തിലാണ് വർണ്ണങ്ങൾ ആലപിക്കുന്നത്. 3 മുതൽ 5 വരെ സ്വരങ്ങളുടെ കൂട്ടം ഓരോ വർണ്ണത്തിനുമുണ്ടാകും. ആദി താളം, അടതാളം എന്നീ രണ്ടു താളങ്ങിളിലായാണ് പ്രധാനമായും വർണ്ണങ്ങൾ ആലപിക്കുന്നത്. 
## പ്രശസ്തമായ വർണ്ണങ്ങൾ
### ആദിതാള വർണ്ണങ്ങൾ
**സാമി നിന്നേ* - രാഗം: ശ്രീരാഗം - രചന: കാരൂർ ദേവഗുഡു അയ്യർ - ഭാഷ: തെലുഗു
**നിന്നുകോരീ* - രാഗം: മോഹനം - രചന: പൂച്ചി ശ്രീനിവാസ അയ്യങ്കാർ - ഭാഷ: തെലുഗു
**എവ്വരി ബോധന* - രാഗം: ആഭോഗി - രചന: പട്ടണം സുബ്രഹ്മണ്യ അയ്യർ - ഭാഷ: തെലുഗു
**എറാനാപൈ* - രാഗം: തോഡി - രചന: പട്ടണം സുബ്രഹ്മണ്യ അയ്യർ - ഭാഷ: തെലുഗു
**വലചി വചി* - നവരാഗമാലിക - ഭാഷ: തെലുഗു

### അടതാള വർണ്ണങ്ങൾ
**നെര നമ്മിതി* - രാഗം: കാനഡ - രചന: പൂച്ചി ശ്രീനിവാസ അയ്യങ്കാർ - ഭാഷ: തെലുഗു
**വിരിബോണി* - രാഗം: ഭൈരവി - രചന: പച്ചിമിറിയം ആദിഅയ്യപ്പ - ഭാഷ: തെലുഗു
**ച്സലമേല* - രാഗം: ശങ്കരാഭരണം - രചന: സ്വാതി തിരുനാൾ - ഭാഷ: തെലുഗു
## ഇതും കാണുക
*ഗീതം
*സ്വരജതി
*കീർത്തനം
## അവലംബം

## പുറം കണ്ണികൾ
*Sivakumar Carnatic Music Archive Varnam collection
*Acharyanet's Varnam Lessons 

വർഗ്ഗം:കർണ്ണാടകസംഗീതം
വർഗ്ഗം:കർണ്ണാടകസംഗീത പദാവലി
കൊമേഴ്‌സൺ ഗ്ലാസ്‌മത്സ്യം

കടലിലും കായലിലും ശുദ്ധജലത്തിലും ഒരേ പോലെ കാണപ്പെടുന്ന ഒരു മൽസ്യമാണ് **കൊമേഴ്സൺ ഗ്ലാസ്മത്സ്യം ** അഥവാ **Commerson's Glassy Perchlet. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്. കേരളത്തിൽ പൊതുവായി കാണപ്പെടുന്ന മൽസ്യം ആയ ഇവയെ ഭാരതപ്പുഴയിലും അഴീക്കോട് അഴിമുഖത്തും ധാരാളമായി കാണാം , ചൂണ്ടയിൽ ഇരയായി ഉപയോഗിക്കുന്ന ഒരിനം കൂടിയാണ് ഇവ . 

## കുടുംബം
Ambassidae എന്ന കുടുബത്തിൽ പെട്ട മൽസ്യം ആണ് ഇവ , പൊതുവെ ഗ്ലാസ് മൽസ്യങ്ങൾ എന്നാണ് ഇവ അറിയപ്പെടുന്നത് .

## അവലംബം

## പുറത്തേക്കുള്ള കണ്ണികൾ
*http://www.fishbase.org/summary/FamilySummary.php?ID=509

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ

വർഗ്ഗം:കടൽ മത്സ്യങ്ങൾ
പോർട്ടുഗീസുകാർ കേരളത്തിൽ

കേരളത്തിൽ എത്തിയ ആദ്യത്തെ യൂറോപ്യന്മാർ പോർച്ചുഗീസുകാർ ആയിരുന്നു. ഇന്ത്യയിൽ എവിടെയും ആധിപത്യം പിടിച്ചെടുത്ത ആദ്യ വിദേശശക്തി കൂടിയായിരുന്നു അവർ. 14-ാം നൂറ്റാണ്ടിനുശേഷം യൂറോപ്യന്മാർ ഏറ്റെടുത്ത പല യാത്രകളുടെയും ഫലമായി പോർട്ടുഗീസുകാരുടെ വരവ്, തങ്ങളുടെ ഉൽപ്പന്നങ്ങൾക്ക് പുതിയ വിപണികൾ കണ്ടെത്തുന്നതിനും അവയ്ക്ക് ഉപയോഗപ്രദമായ പുതിയ അസംസ്കൃത വസ്തുക്കളെയും ഉൽപന്നങ്ങളെയും പ്രയോജനപ്പെടുത്തുന്നതിനായും.

1498 മെയ് 20 ന് വാസ്കോ ഡ ഗാമ കോഴിക്കോട് കാപ്പാട് ബീച്ചിൽ കാൽനടയായി. പോർട്ടുഗീസ് രാജാവ് മാനുവൽ ഒന്നാണ് ഇദ്ദേഹത്തിന്റെ സാഹസം വഹിച്ചത്. പോർട്ടുഗീസുകാരുടെ വരവോടെ കേരളത്തിലെ പ്രൈമറി വിദേശ വ്യാപാര പങ്കാളികൾ അറബികൾ ആയിരുന്നു.

കോഴിക്കോട് സാമുതിരി (സാമൂതിരി) ഗാമാരെയും അദ്ദേഹത്തിന്റെ പരിപാടികളെയും ഊഷ്മളമായി സ്വാഗതം ചെയ്യുകയും കോഴിക്കോട് മാർക്കറ്റിൽ വ്യാപാരം നടത്താൻ അനുമതി നൽകുകയും ചെയ്തു. എന്നാൽ കുരുമുളകിനേയും മറ്റും വിനിമയം ചെയ്യാൻ ഗാമയുടെ ആവശ്യം സാമൂതിരി തള്ളിക്കളഞ്ഞു.

വർഗ്ഗം:കേരളചരിത്രം
മാമ്മൽ സ്പീഷീസ് ഓഫ് ദി വേൾഡ്

സസ്തനികളെക്കുറിച്ചുള്ള വിവരണങ്ങൾ നൽകുന്ന ഒരു അംഗീകൃത ഗ്രന്ഥമാണ്  **ലോകത്തിലെ സസ്തനികൾ: ഒരു ജൈവവർഗ്ഗീകരണശാസ്ത്രപരവും ഭൂമിശാസ്ത്രപരവുമായ ഗ്രന്ഥം** (**മാമ്മൽ സ്പീഷീസ് ഓഫ് ദി വേൾഡ്: എ ടാക്സോണമിക് ആൻഡ് ജിയോഗ്രഫിക് റെഫെറെൻസ് **, ***Mammal Species of the World: A Taxonomic and Geographic Reference***, **MSW**). 2005-ൽ ഇതിന്റെ മൂന്നാം പതിപ്പിറങ്ങി.

Bucknell University ആണ് ഇതിന്റെ ഇന്റർനെറ്റ് പതിപ്പ് ലഭ്യമാക്കിയിരിക്കുന്നത്. ഗൂഗിൾ ബുക്സിലും ഇത് ഭാഗികമായി ലഭ്യമാണ്. നാലാം പതിപ്പ് ഉടൻ ഇറങ്ങിയേക്കും.
 
## അവലംബം

## പുറത്തേക്കുള്ള കണ്ണികൾ
*Site hosted by Bucknell University
*search hosted by Bucknell University
*''Mammal Species of the World'' at Google Books

വർഗ്ഗം:ശാസ്ത്രപുസ്തകങ്ങൾ
ഉസ്സൻഗോഡ ദേശീയോദ്യാനം

ശ്രീലങ്കയിലെ 21-ാമത്തെ ദേശീയോദ്യാനമാണിത് **ഉസ്സൻഗോഡ ദേശീയോദ്യാനം.** ഈ പ്രദേശത്തിന്റെ ഭൂമിശാസ്ത്രപരമായും, പുരാവസ്തുപ്രാധാന്യവും ജീവശാസ്ത്രപരവുമായ പ്രത്യേകതകൾ കണക്കിലെടുത്താണ് ഈ ദേശീയോദ്യാനം നിലവിൽവന്നത്. ഈ ദേശീയോദ്യാനത്തിന്റെ കിഴക്കൻ അതിർത്തിയിൽ കളമേറ്റിയ വന്യമൃഗ സംരക്ഷണകേന്ദ്രവും കാണപ്പെടുന്നു.

ഹിന്ദു പുരാണത്തിൽ രാവണൻ പുഷ്പകവിമാനം നിർത്തിയ സ്ഥലമാണ് ഉസ്സൻഗോഡ എന്നാണ് വിശ്വസിക്കുന്നത്. ഉസ്സൻഗോഡയുടെ കടൽത്തീരപ്രദേശത്തും കരപ്രദേശത്തും കടലാമകളുടെ പ്രജനനസ്ഥലമാണ്. ഈ പ്രദേശത്ത് കാണപ്പെടുന്ന ചുവന്ന മണ്ണും തുടർച്ചയായ കടൽ‌ക്കാറ്റിനാലും ഇവിടത്തെ സസ്യങ്ങളുടെ വളർച്ച മുരടിച്ചു കാണപ്പെടുന്നു. പുരാതനചരിത്രത്തിലെ പല പുരാവവസ്തുകേന്ദ്രങ്ങളും ഇവിടെ കാണപ്പെടുന്നു. ഈ പ്രദേശത്ത് മണ്ണിന് ചുവന്ന നിറമുള്ളത് മണ്ണിൽ ഫെറിക് ഓക്സയിഡ് ധാരാളം കാണപ്പെടുന്നതുകൊണ്ടാണ്. ശ്രീലങ്കയിലെ സെർപെന്റൈൻ സോയിൽ കാണപ്പെടുന്ന നാല് പ്രദേശങ്ങളിലൊന്നാണിത്. ആരംഭത്തിൽ ഉസ്സൻഗോഡ ജിയോപാർക്ക് ആയിരുന്നെങ്കിലും പിന്നീട് ഈ പ്രദേശത്തെ ജൈവവൈവിധ്യവും കണക്കിലെടുത്ത് ദേശീയോദ്യാനം ആയി പ്രഖ്യാപിക്കുകയായിരുന്നു. 

## അവലംബം

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
കൃതി (കർണ്ണാടകസംഗീതം)

കർണ്ണാട സംഗീതത്തിലെ ഒരു സംഗീത സൃഷ്ടിയാണ് **കൃതി** (Sanskrit: कृति, krti). കീർത്തനങ്ങളിൽ നിന്നും വ്യത്യസ്തമായി സാഹിത്യത്തിനേക്കാൾ (വരികളേക്കാൾ) സംഗീത രൂപത്തിന് കൂടുതൽ പ്രധാന്യം നൽകുന്ന സംഗീത സൃഷ്ടികളാണിവ.
## ഘടന
സാധാരണയായി കൃതികൾക്ക് 3 ഭാഗങ്ങളാണുള്ളത്. 

*പല്ലവി - ആദ്യഭാഗം

*അനുപല്ലവി - രണ്ടാമത്തെ ഭാഗം, ചില കൃതികളിൽ ഉണ്ടാകില്ല

*ചരണം - അവസാന ഭാഗം, നീളമേറിയത്

അനുപല്ലവിയ്ക്ക് സമാനമായ ശൈലിയായിരിക്കും ചരണങ്ങൾക്കുമുണ്ടാകുക. ചരണങ്ങളുടെ അവസാന വരിയിൽ വാഗ്ഗേയകാരനെ തിരിച്ചറിയാനുള്ള മുദ്ര ഉണ്ടാകും. ഭക്തി, ശൃംഗാരം, ശോകം, ആനന്ദം എന്നിവ പ്രകടമാക്കുന്നവയായിരിക്കും കൃതികളിലെ സാഹിത്യത്തിന്റെ ഉള്ളടക്കം. 
## വ്യത്യാസങ്ങൾ
ചില കൃതികളുടെ അനുപല്ലവിയ്ക്കും ചരണത്തിനുമിടയിൽ ചിട്ടസ്വരങ്ങൾ ഉണ്ടാകും. ഇവയ്ക്ക് സ്വരങ്ങൾ മാത്രമേ ഉണ്ടാവുകയുള്ളൂ. ചിട്ടസ്വരങ്ങൾ കൃതിയുടെ അതേ കാലത്തിലും മധ്യമകാലത്തിലും പാടാറുണ്ട്. ഊത്തുക്കാട് വെങ്കട രവി, മുത്തുസ്വാമി ദീക്ഷിതർ തുടങ്ങിയ വാഗ്ഗേയകാരന്മാരുടെ പല കൃതികളിലും അനുപല്ലവി ഒഴിവാക്കിക്കൊണ്ട് പല്ലവിയ്ക്കു ശേഷം സമഷ്ടി ചരണം ആലപിക്കുന്നു. 

ചില കൃതികളുടെ ചരണങ്ങളുടെ അവസാനഭാഗത്തുള്ള വരികൾ മധ്യമകാലത്തിൽ ചിട്ടപ്പെടുത്തിയിട്ടുണ്ടാകും. ഇവയ്ക്ക് മറ്റുള്ള വരികളേക്കാൾ താരതമ്യേന വേഗത കൂടുതലായിരിക്കും. 

ചില കൃതികൾക്ക് അനുപല്ലവി ഇല്ലെങ്കിലും ധാരാളം ചെറിയ ചരണങ്ങൾ ഉണ്ടാകും. കൃതികൾ ആലപിക്കുമ്പോൾ കൃതിയിലെ ഏതെങ്കിലും ഒരു വരി നിരവലിനായി തിരഞ്ഞെടുക്കുന്നു. 
## പ്രശസ്തമായ കൃതികൾ
**ശ്രീ സരസ്വതി നമോസ്തുതേ* - രാഗം: ആരഭി - വാഗ്ഗേയകാരൻ: മുത്തുസ്വാമി ദീക്ഷിതർ
**മറിവേറെ* - രാഗം: ആനന്ദഭൈരവി - വാഗ്ഗേയകാരൻ: ശ്യാമ ശാസ്ത്രികൾ
**ജനനിനിന്നുവിന* - രാഗം: രീതിഗൗള - വാഗ്ഗേയകാരൻ: സുബ്ബരായ ശാസ്ത്രികൾ
## അവലംബം

## പുറം കണ്ണികൾ
*Sivakumar Carnatic Music Archive Kriti collection

വർഗ്ഗം:കർണ്ണാടകസംഗീത പദാവലി
വർഗ്ഗം:കർണ്ണാടകസംഗീതം
ഇന്റർനാഷണൽ ഓർണിത്തോളജിസ്റ്റ്സ് യൂണിയൻ

ലോകം മുഴുവനുമുള്ള 200-ഓളം പക്ഷിശാസ്ത്രജ്ഞരുടെ ഒരു കൂട്ടായ്മയാണ് **ഇന്റർനാഷണൽ ഓർണിത്തോളജിസ്റ്റ്സ് യൂണിയൻ**, **International Ornithologists' Union**, (മുൻപ്: **International Ornithological Committee**).

## ഇന്റർനാഷണൽ ഓർണിത്തോളജിക്കൽ കോൺഗ്രസ്
ഇന്റർനാഷണൽ ഓർണിത്തോളജിസ്റ്റസ് യൂണിയൻ സംഘടിപ്പിക്കുന്ന പക്ഷിശാസ്ത്രജ്ഞരുടെ അന്തർദേശീയ സമ്മേളനങ്ങളെയാണ് 'ഇന്റർനാഷണൽ ഓർണിത്തോളജിക്കൽ കോൺഗ്രസ്' എന്ന് വിളിക്കുന്നത്. 1884 മുതൽ 1926 വരെ ക്രമരഹിതമായും പിന്നീട് നാലുവർഷം ഇടവിട്ടും ഈ സമ്മേളനങ്ങൾ നടക്കുന്നു. രണ്ടാം ലോകമഹായുദ്ധത്തിന്റെ സമയത്തുമാത്രമാണ് ഇത് തടസ്സപ്പെട്ടത്.

## IOC വേൾഡ്  ബേർഡ് ലിസ്റ്റ്
'IOC വേൾഡ്  ബേർഡ് ലിസ്റ്റ്' Frank Gill ഉം Minturn Wright ഉം ചേർന്ന് എഴുതിയ Birds of the World: Recommended English Names എന്ന പുസ്തകത്തിന്റെ പുതുക്കിയ ഇന്റർനെറ്റ് പതിപ്പാണ്. ഇത് ഗവേഷണലഭ്യതക്കുവേണ്ടി ക്രിയേറ്റീവ് കോമൺസ് ആട്രിബൂഷൻ-3.0 എന്ന സ്വതന്ത്ര പകർപ്പവകാശ അനുമതിപത്രത്തോടെ പ്രസിദ്ധീകരിച്ചിരിക്കുന്നതാണ്.

'IOC വേൾഡ്  ബേർഡ് ലിസ്റ്റ് ' മാറ്റ് പക്ഷിപട്ടികകളായ The Clements Checklist of the Birds of the World, The Howard & Moore Complete Checklist of the Birds of the World (4th Edition(, HBW Alive/Bird Life International എന്നിവയുമായി പരിപൂരകമായി വർത്തിക്കുന്നു. 2018-ൽ വാൻകൂവർ, ബ്രിട്ടീഷ് കൊളംബിയ വച്ചുനടക്കുന്ന സമ്മേളനത്തോടനുബന്ധിച്ചു ഈ പട്ടികകൾ തമ്മിലുള്ള വ്യത്യാസങ്ങൾ ഇല്ലാതാക്കാനുള്ള ശ്രമങ്ങൾ ആലോചിക്കുന്നുണ്ട്. 

## ഇതും കാണുക
* *[[Birds of the World: Recommended English Names]]*, a book written by Frank Gill and Minturn Wright on behalf of the IOC.
*IOC Classification in Wikimedia Commons

## പുറം കണ്ണികൾ
* Official website
* IOC World Bird List
* IOC classification 

വർഗ്ഗം:അന്താരാഷ്ട്ര സംഘടനകൾ
വർഗ്ഗം:പരിസ്ഥിതിസംരക്ഷണ സംഘടനകൾ
ഉടവലവെ ദേശീയോദ്യാനം

ശ്രീലങ്കയിലെ ഉവ പ്രവിശ്യയിലെ സബരാഗമുവ അതിർത്തിയിൽ 32,315 ഹെക്ടർ വിസ്തീർണ്ണത്തിൽ വ്യാപിച്ചുകിടക്കുന്ന ദേശീയോദ്യാനമാണ് **ഉടവലവെ ദേശീയോദ്യാനം**.വലവെ നദിയിലുള്ള ഉടവലവെ ജലസംഭരണിയും പ്രാന്തപ്രദശങ്ങളിലെ വന്യമൃഗങ്ങളെ സംരക്ഷിക്കാനും കൂടിയാണ് 1972 ജൂൺ 30 ന് ഈ ദേശീയോദ്യാനം നിലവിൽ വന്നത്.  ദേശീയോദ്യാനമായി നാമനിർദ്ദേശം ചെയ്യപ്പെടുന്നതിനുമുമ്പ് ഈ പ്രദേശം മാറ്റകൃഷി നടത്തുകയായിരുന്നു. ദേശീയോദ്യാനമായി പ്രഖ്യാപിക്കപ്പെട്ടതിനുശേഷം അവിടെയുള്ള കൃഷിക്കാരെയെല്ലാം സാവധാനത്തിൽ മാറ്റി. കൊളംബോയിൽ നിന്നും 165 കിലോമീറ്റർ അകലത്തിൽ ഈ ദേശീയോദ്യാനം സ്ഥിതിചെയ്യുന്നു. ഉടവലവെ ശ്രീലങ്കൻ ആനകൾക്കും ജലപക്ഷികൾക്കും വാസസ്ഥലമൊരുക്കിയിരിക്കുന്നു. ശ്രീലങ്കയിലെ വിനോദസഞ്ചാരികൾ ഏറ്റവും കൂടുതൽ സന്ദർശിക്കപ്പെടുന്ന മൂന്നാം സ്ഥാനമുള്ള ദേശീയോദ്യാനമാണിത്. 
## ഭൂമിശാസ്ത്രം
ശ്രീലങ്കയിലെ ഈർപ്പമുള്ളതും വരണ്ടതുമായ മേഖലകളിലായിട്ടാണ് ഉടവലവെയുടെ അതിർ സ്ഥിതിചെയ്യുന്നത്. ഭൂമിയുടെ കിടപ്പിൽ സമതലപ്രദേശങ്ങളാണ് കൂടുതലും മുന്നിട്ടു നിൽക്കുന്നെങ്കിലും കുറച്ചു പർവ്വതപ്രദേശങ്ങളും കാണപ്പെടുന്നുണ്ട്. കൽതോട്ട മേഖലയും ദിയാവിനി വെള്ളച്ചാട്ടവും ഉദ്യാനത്തിന്റെ വടക്കുവശത്ത് കാണപ്പെടുന്നു. ബംബരാഗലയും രമിനികൊത്തയും ഈ ഉദ്യാനത്തിനകത്ത് സ്ഥിതിചെയ്യുന്നു. ഒക്ടോംബർ മുതൽ ജനുവരി വരെയും മാർച്ച് മുതൽ മേയ് വരെയുമുള്ള കാലയളവിൽ1,524 മില്ലിമീറ്റർ വാർഷിക മഴ ഇവിടെ ലഭിക്കുന്നു. ശരാശരി വാർഷിക താപനില 27–28 °C (81–82 °F) ആണ്. റിലേറ്റീവ് ഹ്യുമിഡിറ്റി 70% മുതൽ 82%. വരെയാണ് കാണപ്പെടുന്നത്. ചുവപ്പ് കലർന്ന ബ്രൗൺ നിറത്തിലുള്ള നീർതാഴ്ചയുള്ള മണ്ണാണ് ഇവിടെ കൂടുതലും കണ്ടുവരുന്നത്.

## ആവാസവ്യവസ്ഥ
പുൽപ്രദേശങ്ങൾ, വനപ്രദേശങ്ങൾ, വലവെ നദിയും അതിനുചുറ്റുമുള്ള പോഷകനദികൾ, ജലസംഭരണി അതിന്റെ പരിസരപ്രദേശങ്ങളിലുമായി സസ്യജന്തുജാലങ്ങൾ എന്നിവ ഈ ദേശീയോദ്യാനത്തിൽ വാസസ്ഥലമൊരുക്കിയിരിക്കുന്നു. ഗ്രീൻ ആൽഗേയിലെ പീഡിയാസ്ട്രം, സീൻഡെസ്മസ് എന്നീ ഇനങ്ങളും ബ്ലൂ ഗ്രീൻ ആൽഗേ സ്പീഷീസിലെ മൈക്രോസിസ്റ്റിസ് എന്നിവയും ജലസംഭരണിയിൽ കാണപ്പെടുന്നു. ദേശീയോദ്യാനത്തിന്റെ തെക്കൻ അതിരിൽ തേക്കിൻ തോട്ടങ്ങൾ കാണപ്പെടുന്നു. 94 വർഗ്ഗത്തിലുള്ള സസ്യങ്ങളും, 21 ഇനം മത്സ്യങ്ങളും, 12 ഇനം ഉഭയജീവികളും, 33 ഇനം ഉരഗങ്ങളും, 184 പക്ഷിയിനങ്ങളും(33 ഇനം ദേശാടനപക്ഷികളും), 43 ഇനം സസ്തനികളും ഇവിടെയുള്ളതായി രേഖപ്പെടുത്തിയിരിക്കുന്നു. 
## ഇതും കാണുക

*Protected areas of Sri Lanka
*Udawalawe Elephant Transit Home
*Official Site 
*The Elephant Transit Home of Udawalawe
*Udawalawe National Park Information Page
*Udawalawe National Park Safari
*Safari Camping Udawalawe-0772561321

## അവലംബം

5. https://www.holidaylankatours.com/udawalawe-national-park.html

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
വേൾഡ് രജിസ്റ്റർ ഓഫ് മറൈൻ സ്പീഷീസ്

കടൽ ജീവികളെക്കുറിച്ഛ് ആധികാരികമായ വിവരങ്ങൾ ലഭ്യമാക്കുവാൻവേണ്ടി തയ്യാറാക്കിയിട്ടുള്ള ഒരു ഡേറ്റാബേസ് ആണ് **വേൾഡ് രജിസ്റ്റർ ഓഫ് മറൈൻ സ്പീഷീസ് **, **World Register of Marine Species** (**WoRMS**).

## ഉള്ളടക്കം

ഓരോ വിഭാഗത്തിൽപ്പെട്ട ജീവികളെക്കുറിച്ചും അതത് വിഭാഗത്തിലെ വിദക്തരാണ് ഇതിലെ ഉള്ളടക്കം തിരുത്തുന്നത്. പല ആനുകാലിക പ്രസിദ്ധീകരണങ്ങളിനിന്നും മറ്റു പ്രാദേശിക ഡാറ്റാബേസുകളിൽനിന്നും ശേഖരിക്കുന്ന വിവരങ്ങളുടെ നിലവാരം ഇവർ ഉറപ്പുവരുത്തുന്നു. WoRMS എല്ലാ കടൽജീവികളുടെയും നിലവിലുള്ള പേരുവിവരങ്ങൾക്കൊപ്പം അവയുടെ പര്യായപദങ്ങളെക്കുറിച്ചും പ്രാബല്യത്തിലില്ലാത്ത പേരുകളെക്കുറിച്ചുമുള്ള വിവരങ്ങൾ സൂക്ഷിക്കുന്നു. പുതിയ ഇനങ്ങൾ ഇടവിടാതെ കണ്ടുപിടിക്കപ്പെടുകയും വിവരിക്കപ്പെടുകായും ചെയ്യുന്നതുകൊണ്ട് ഇത് ഒരു അഭങ്കുരം തുടരുന്ന പ്രക്രീയയാണ്.കൂടാതെ, പുതിയ പഠനകളുടെ വെളിച്ചത്തിൽ നിലവിലുള്ള പല ജീവികളുടെയും നാമകരണത്തിൽ മാറ്റം വരുത്തേണ്ടിയും വരുന്നു.

## ചരിത്രം

National Museum of Natural History, Leiden -ലെ Jacob van der Land-ഉം സഹപ്രവർത്തകരും ചേർന്ന് 2008-ൽ ആണ് European Register of Marine Species , The UNESCO-IOC Register of Marine Organisms (URMO) എന്നിവയെ അടിസ്ഥാനമാക്കി WoRMS സ്ഥാപിച്ചത്.  ഇതിനുവേണ്ടി പ്രധാനമായും പണം മുടക്കിയിരിക്കുന്നത്  യൂറോപ്യൻ യൂണിയൻ ആണ്. Flanders Marine Institute, Ostend, ബെൽജിയം ആണ് ഇത് പ്രസിദ്ധീകരിച്ചിരിക്കുന്നത്. 

ഗ്ലോബൽ ബൈയോഡൈവേഴ്സിറ്റി ഇൻഫർമേഷൻ ഫെസിലിറ്റി, എൻസൈക്ലോപീഡിയ ഓഫ് ലൈഫ് തുടങ്ങിയ മറ്റു ജൈവവൈവിധ്യ പദ്ധതികാലുമായി WoRMS കരാറിൽ ഏർപ്പിട്ടുണ്ട്. 

February 2018 വരെ നോക്കിയാൽ 240,633 കടൽജീവികളുടെ വിവരങ്ങൾ WoRMS-ൽ ലഭ്യമാണ്.

## ഇതും കാണുക
* Census of Marine Life (CoML)
* Ocean Biogeographic Information System (OBIS)
* Catalog of Fishes

## അവലംബം

## പുറത്തേക്കുള്ള കണ്ണികൾ
* World Register of Marine Species
* 

വർഗ്ഗം:ജന്തുശാസ്ത്രം
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ
തില്ലാന

നൃത്തത്തിനു പശ്ചാത്തലമായി ഉപയോഗിക്കുന്ന സംഗീതസൃഷ്ടികളിലൊന്നാണ് **തില്ലാന**. സംഗീത കച്ചേരികളിലും ഇവ ആലപിക്കാറുണ്ട്. ജതികളും സ്വരങ്ങളും സാഹിത്യപദങ്ങളും ഉൾക്കൊള്ളുന്നവയാണ് തില്ലാനകൾ. 
## ഘടന
തില്ലാനകളുടെ പല്ലവിയിലും അനുപല്ലവിയിലും ജതികളും സ്വരങ്ങളും മാത്രമാണ് ഉണ്ടാവുക. എന്നാൽ ചരണത്തിൽ സാഹിത്യവും ഉണ്ടാകും. നാ ധൃതീം, തോം, തം, തകധിമി, തധീം കിണതോം തുടങ്ങിയ ജതികളായിരിക്കും ഇവയുടെ പല്ലവിയുടെയും അനുപല്ലവിയുടെയും ഭാഗങ്ങൾ. ഭൂരിഭാഗം തില്ലാനകളും ജതികളിലാണ് ആരംഭിക്കുന്നത്. സംഗീത കച്ചേരികളുടെ അവസാനഭാഗത്തായാണ് തില്ലാനകൾ സാധാരണയായി ആരംഭിക്കുന്നത്. സ്വാതി തിരുനാൾ, പട്ടണം സുബ്രഹ്മണ്യ അയ്യർ, രാമനാഥപുരം ശ്രീനിവാസയ്യർ തുടങ്ങിയവർ ധാരാളം തില്ലാനകൾ രചിച്ചിട്ടുണ്ട്. 
## പ്രശസ്തമായ തില്ലാനകൾ
*ഗീതദുനികു തക ധീം - രാഗം: ധനശ്രീ - രചയിതാവ്: സ്വാതി തിരുനാൾ
*താ ധിരന തന ധിരന - രാഗം: ആനന്ദഭൈരവി  - രചയിതാവ്: തഞ്ചാവൂർ ശങ്കര അയ്യർ
*താം താം - രാഗം: കമാസ്  - രചയിതാവ്: പട്ടണം സുബ്രഹ്മണ്യ അയ്യർ
## അവലംബം


വർഗ്ഗം:കർണ്ണാടകസംഗീത പദാവലി
വർഗ്ഗം:കർണ്ണാടകസംഗീതം
വെള്ളരി നാടകം

കൃഷിയുമായി ബന്ധപ്പെട്ട് നാട്ടുഭാഷയിൽ അവതരിപ്പിച്ചു വന്നിരുന്ന ഒരു നാടക രൂപമാണ് വെള്ളരി നാടകം. ഉത്തര കേരളത്തിലാണ് സാധാരണയായി അവതരിപ്പിച്ചു വരുന്നത്. രണ്ടാം വിളവെടുപ്പ് കഴിഞ്ഞാൽ ഇടവിളയായി വെള്ളരി നടുക പതിവാണ്. രാത്രി കാലങ്ങളിൽ മൃഗങ്ങളും മറ്റും കൃഷി നശിപ്പിക്കാതിരിക്കാൻ കൃഷിക്കാർ കാവലിരിക്കാറുണ്ട്. നേരം പോകാനായി അവർ നാടക പരിശീലനം നടത്തും. വെള്ളരിക്ക പാകമാവുന്ന സമയത്ത് നാടകവും അവതരണത്തിന് തയ്യാറാകും. വലിയ തയ്യാറെടുപ്പില്ലാതെ അവതരിപ്പിക്കപ്പെട്ടിരുന്ന ഇത്തരം നാടകങ്ങളാണ് വെള്ളരി നാടകങ്ങൾ.   അഭിനയ ചാതുരിയുള്ള നടന്മാരോ എഴുതി തയ്യാറാക്കിയ സ്ക്രിപ്റ്റോ ഒന്നും ഇത്തരം നാടകങ്ങൾക്കുണ്ടാകാറില്ല.
## അവലംബം


വർഗ്ഗം:നാടകം
വർഗ്ഗം:നാടൻ കലകൾ
വിടരാപ്പൂവ്

ബഹുവർഷിയായ വലിയൊരു കുറ്റിച്ചെടിയാണ് വിടരാപ്പൂവ്. അമേരിക്കയിലെ തദ്ദേശവാസിയാണ്. ഫ്ലോറിഡ മുതൽ അർജന്റീന വരെ ഇതിന്റെ സ്വദേശം. സാധാരണ പേരുകളിൽ **firebush**, **hummingbird bush**, **scarlet bush**, **redhead** എന്നിവയെല്ലാം ഉൾപ്പെടുന്നു. ബെലീസിൽ മായൻ ഭാഷയിൽ ഇക്സ് കാനാൻ എന്നറിയപ്പെടുന്ന ഈ ചെടിയുടെ പേരിന്റെ അർത്ഥം *കാടിന്റെ* *സംരക്ഷകൻ* എന്നാണ്.

## വളർച്ച

വിടാരാതെ നിൽക്കുന്നതു പോലെയുള്ള പൂക്കളിൽ പരാഗണം നടത്തുന്നത് ഹമ്മിംഗ്‌ബേഡുകളും പൂമ്പാറ്റകളുമാണ്. പലനീളത്തിലുള്ള ദളപുടങ്ങൾ വിവിധങ്ങളായ പരാഗകാരികളെ ഇതിലേക്ക് ആകർഷിക്കുന്നു. ചെറിയ തവിട്ടുനിറത്തിലുള്ള പഴങ്ങൾ പാകമാകുമ്പോൾ കറുത്തനിറമാകുന്നു.

നല്ലൊരു അലങ്കാരവൃക്ഷമാണ് വിടരാപ്പൂവ്.

## ഗുണങ്ങൾ
പൂക്കളുടെ ഭംഗിയിൽ ആകൃഷ്ടരായി എത്തുന്ന ഹമ്മിംഗ്‌ബേഡുകളും പഴങ്ങൾ തിന്നാൻ വരുന്ന മറ്റുപക്ഷികളും ചെടിയെ നശിപ്പിക്കുന്ന കീടങ്ങളെ തിന്നുതീർക്കുന്നു.

### നാടോടി വൈദ്യത്തിൽ
നാടോടിവൈദ്യത്തിൽ പല ആവശ്യത്തിനും ഇത് ഉപയോഗിക്കുന്നുണ്ടത്രേ.

## രാസഘടകങ്ങൾ
maruquine, isomaruquine, pteropodine, isopteropodine, palmirine, rumberine, seneciophylline, stigmast-4-ene-3,6-dione മുതലായ രാസഘടകങ്ങൾ ഈ ചെടിയിൽ കാണാറുണ്ട്  തടിയിൽ നല്ല അളവിൽ ടാനിനും അടങ്ങിയിട്ടുണ്ട്.

## ചിത്രശാല

പ്രമാണം:Hamelia patens in belize.jpg|Inflorescence
പ്രമാണം:HameliaPatens.jpg|Foliage
പ്രമാണം:Hamelia patens at Kanhangad 01.jpg|വിടരാപ്പൂവ് - കാഞ്ഞങ്ങാട് ദുർഗ്ഗ ഹയർ സെക്കണ്ടറി മുറ്റത്ത്
പ്രമാണം:വിടരാപ്പൂവ് 2z .jpg|തിരുവനന്തപുരം തൈക്കാട്പാതയോരത്ത് വളരുന്ന വിടരാപ്പൂവ്
പ്രമാണം:വിടരാപ്പൂവ് 1z .jpg|തിരുവനന്തപുരം തൈക്കാട്പാതയോരത്ത് വളരുന്ന വിടരാപ്പൂവ്
File:Hamelia patens- firebush-hummingbird bush-scarlet bush- redhead 02.jpg


## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:തെക്കേ അമേരിക്കയിലെ ഉദ്യാന സസ്യങ്ങൾ
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:ഫ്ലോറിഡയിലെ സസ്യജാലം
വർഗ്ഗം:ഔഷധസസ്യങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
അച്യുതൻ കൂടല്ലൂർ

കേരളീയനായ ചിത്രകാരനായിരുന്നു **അച്യുതൻ കൂടല്ലൂർ**(1945-2022). കേരള ലളിത കലാ അക്കാദമി ഫെല്ലോഷിപ്പ് ലഭിച്ചിട്ടുണ്ട്(2017).

## ജീവിതരേഖ
കൂടല്ലൂരിലെ പരേതനായ മാത്ത്‌ തെക്കേപ്പാട്ട്‌ എം ടി പരമേശ്വരൻ നായരുടെയും  പാറുക്കുട്ടി അമ്മയുടെയും മകനായി 1945ൽ പാലക്കാട് ജില്ലയിലെ കൂടല്ലൂരിൽ ജനിച്ചു. മലമൽക്കാവ്‌ ഗവ. എൽപി സ്‌കൂൾ. തൃത്താല ഹൈസ്കൂൾ എന്നിവിടങ്ങളിലെ പഠനത്തി ന്‌ ശേഷം തൃശൂർ മഹാരാജപോളിടെക്നിക്കിൽ ചേർന്നു. ചെന്നൈയിൽ മദിരാശി ആർട്‌സ്‌ ക്ലബിനുകീഴിലുള്ള ഫൈൻ ആർട്‌സ്‌ കോളേജിൽ ചേർന്നു. ആദ്യ കാലത്ത് ചെറുകഥകളെഴുതിയിരുന്നു. എം. ഗോവിന്ദന്റെ സമീക്ഷയിൽ  'ശരീരമുള്ളവർ ശരീരമില്ലാത്തവർ' എന്ന കഥ പ്രസിദ്ധീകരിച്ചു. ചെന്നൈ ചോളമണ്ഡലം കേന്ദ്രീകരിച്ചു പ്രവർത്തിച്ചു. ചെന്നൈയിൽ മരാമത്ത്‌ വകുപ്പിൽനിന്ന്‌ സ്വയം വിരമിക്കുകയായിരുന്നു. അമൂർത്തകലയുടെ ആവിഷ്കാരവും ആഖ്യാനവുമാണ് കൂടല്ലൂരിന്റെ രചനകൾ. രേഖാചിത്രത്തോടായിരുന്നു തുടക്കത്തിൽ ആഭിമുഖ്യം. ചെന്നൈ മാക്‌സ്‌മുള്ളർ ഭവനിൽ 1977 ൽ നടന്ന ചിത്രപ്രദർശനമാണ്‌ അച്യുതൻ കൂടല്ലൂരിനെ ലോക ശ്രദ്ധയിലെത്തിച്ചത്‌.  അവിവാഹി
തനാണ്‌.  2022 ജൂലൈ 18 ന് ചെന്നൈയിൽ വച്ച് മരണമടഞ്ഞു.

## പുരസ്കാരങ്ങൾ
* 1988ൽ കേന്ദ്ര ലളിതകലാ അക്കാദമി പുരസ്കാരം
* 1982-ൽ തമിഴ്‌നാടു ലളിതകലാ അക്കഡമി അവർഡ്  
* 2017 - കേരള ലളിത കലാ അക്കാദമി ഫെല്ലോഷിപ്പ്
## അവലംബം


വർഗ്ഗം:ചിത്രകാരന്മാർ
വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ
വർഗ്ഗം:2022-ൽ മരിച്ചവർ
വർഗ്ഗം:ജൂലൈ 18-ന് മരിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:കേരളത്തിലെ ചിത്രകാരന്മാർ
ഗെറ്റാഫെ സി എഫ്

**ഗെറ്റാഫെ ക്ലബ് ദെ ഫുട്ബോൾ** (സ്പാനിഷ് ഉച്ചാരണം: [xetafe kluβ ðe fuðβol]), അഥവാ **ഗെറ്റാഫെ**, സ്പാനിഷ് ഫുട്‌ബോൾ ലീഗായ ലാ ലിഗയിൽ കളിക്കുന്ന ഒരു പ്രൊഫഷണൽ ഫുട്ബോൾ ക്ലബ്ബാണ്. മാഡ്രിഡ് മെട്രോപ്പോളിറ്റൻ പ്രദേശത്തുള്ള ഒരു പട്ടണമായ ഗെറ്റാഫെ അടിസ്ഥാനമായ ഒരു ക്ലബ്ബ് ആണ് ഇത്. 1946 ൽ സ്ഥാപിതമായ ഈ ക്ലബ്ബ് 1983 ൽ അത് പുനഃസ്ഥാപിച്ചു. 

2004 മുതൽ 2016 വരെ സ്പാനിഷ് ഫുട്ബോളിലെ ഉയർന്ന ലീഗിൽ ഗെറ്റാഫെ പങ്കെടുത്തു. കൊളീസിയം അൽഫോൻസോ പെരെസ് ആണ് ക്ലബ്ബിന്റെ ഹോം സ്റ്റേഡിയം. 1998 ലാണ് അത് സ്ഥാപിച്ചത്. 17,393 കാഴ്ചക്കാരെ ഉൾകൊള്ളാൻ ശേഷിയുള്ളതാണ് ക്ലബ്ബിന്റെ ഹോം സ്റ്റേഡിയം.

ഗെറ്റാഫെയുടെ പ്രധാന എതിരാളികൾ സമീപത്തുള്ള ലെഗാനീസ് ക്ലബ്ബ് ആണ്. 

## യൂറോപ്യൻ കപ്പിന്റെ ചരിത്രം
യുവേഫ കപ്പ് / യുവേഫ യൂറോപ്പ് ലീഗ്:

## കഴിഞ്ഞ സീസണുകളിലെ പ്രകടനം

## നിലവിലുള്ള സ്ക്വാഡ്

### റിസർവ് ടീം

### വായ്‌പ കൊടുത്ത കളിക്കാർ

## സ്റ്റേഡിയം
* പേര് - കൊളീസിയം അൽഫോൻസോ പെരെസ്
* നഗരം - ഗെറ്റാഫെ
* ശേഷി - 18,000
* ഉദ്ഘാടനം - 1998
* പിച്ച് വലിപ്പം - 105 x 68 മീ
* മറ്റ് സൗകര്യങ്ങൾ: - സിയുഡാഡ് ഡോർബോർ

## അവലംബം

## ബാഹ്യ കണ്ണികൾ
; Official websites
* Official website (in Spanish)
* Getafe at La Liga (in Spanish) 
* Futbolme team profile (in Spanish)
* BDFutbol team profile
* ''Peñas'' federation  (in Spanish)
കോളിൻ മെക്കോളെ

പത്തൊമ്പതാം നൂറ്റാണ്ടിൻ്റെ തുടക്കത്തിൽ തിരുവിതാംകൂറിലെ ബ്രിട്ടീഷ് റെസിഡെൻ്റായിരുന്ന സ്കോട്ടിഷ് ജനറലായിരുന്നു **കോളിൻ മെക്കോളെ** (, ജീവിതകാലം: 1760 – 1836 ഫെബ്രുവരി 20, ***മെക്കാളെ*** എന്നും അറിയപ്പെടുന്നുണ്ട്).

മെക്കോളെ, ഈസ്റ്റ് ഇന്ത്യ കമ്പനിയുടെ സൈന്യത്തിൽ 30 വർഷം ഇന്ത്യയിൽ പ്രവർത്തിച്ചു. ശ്രീരംഗപട്ടണം ആക്രമണകാലത്ത് അദ്ദേഹം അവിടെയുണ്ടായിരുന്നു. സർ ഡേവിഡ് ബേഡിൻ്റെ സഹപ്രവർത്തകനായിരുന്ന അദ്ദേഹത്തെ, ടിപ്പു സുൽത്താൻ രണ്ട് വർഷം തടവിലാക്കുകയും ചെയ്തിട്ടുണ്ട്. ആർതർ വെല്ലസ്ലിയോടും അടുത്ത ബന്ധം പുലർത്തിയിരുന്നു. തിരുവിതാംകൂറിലെയും കൊച്ചിയിലെയും റെസിഡൻ്റ് ആയി 1800 മുതൽ 1810 വരെ പ്രവർത്തിച്ചിരുന്നു. ഇക്കാലയളവിൽ ചെമ്പിലരയൻ്റെ ഒരു ആക്രമണത്തേയും നേരിടേണ്ടിവന്നു.

1811ൽ അദ്ദേഹം ഇന്ത്യയിൽ നിന്ന് ബ്രിട്ടനിലേക്ക് തിരകെപ്പോകുകയും പൊതുപ്രവർത്തനത്തിൽ വ്യാപൃതനാവുകയും ചെയ്തു. ഒരുവട്ടം (1826 മുതൽ 1830) വരെ സാൽറ്റാഷിനെ പ്രതിനീധീകരിച്ച പാർലമെൻ്റംഗമായിരുന്നു എങ്കിലും ഒരു ചർച്ചകളിലും പങ്കെടുത്തിരുന്നില്ല. ബ്രിട്ടീഷ് ബൈബിൾ സൊസൈറ്റിയുടെ സജീവപിന്തുണക്കാരനായിരുന്ന അദ്ദേഹം അടിമത്തം അവസാനിപ്പിക്കുന്നതിനായുള്ള പ്രവർത്തനങ്ങളിൽ വ്യാപൃതനായിരരുന്നു. സൊസൈറ്റി ഫോർ അബോളിഷൻ ഓഫ് സ്ലേവ് ട്രേഡിലും അദ്ദേഹം അംഗമായിരുന്നു.

കേരളത്തിൽ ക്രിസ്ത്യൻ മിഷനറി പ്രവർത്തനങ്ങൾക്ക് മികച്ച പിന്തുണ നൽകിയിരുന്ന മെക്കാളെയെയും, അദ്ദേഹത്തിൻ്റെ പിൻഗാമിയായിരുന്ന ജോൺ മൻറോയേയും യഥാക്രമം മോശയും ജോഷ്വയുമായുമാണ് അന്നത്തെ സിറിയൻ മെത്രാപ്പൊലീത്ത മാർ ദിവന്നാസ്യോസ് താരതമ്യപ്പെടുത്തിയത്.

## അവലംബം
വർഗ്ഗം:തിരുവിതാംകൂറിൻ്റെ റെഡിഡൻ്റുമാർ
കുർള

കിഴക്കൻ മുംബൈയിലെ ഒരു പ്രദേശമാണ് **കുർള**. മുംബൈ സബർബൻ ജില്ലയിലെ കുർള താലൂക്കിന്റെ ആസ്ഥാനമാണ് ഈ സ്ഥലം.ഇവിടെ പണ്ട് നിലനിന്നിരുന്ന ഗ്രാമത്തിന്റെ പേരു തന്നെ ഈ പ്രദേശത്തിന് നൽകപ്പെട്ടു. ഹാർബർ- സെന്റ്രൽ ലൈനുകളുടെ സംഗമസ്ഥാനമായ കുർള റെയിൽവേ സ്റ്റേഷൻ മുംബൈ സബർബൻ റെയിൽവേയിലെ ഏറ്റവും തിരക്കേറിയ റെയിൽവേ സ്റ്റേഷനുകളിൽ ഒന്നാണ്.  ദീർഘദൂര തീവണ്ടികൾക്കായുള്ള ലോക്മാന്യ തിലക് ടെർമിനസ് (LTT) സ്റ്റേഷനും കുർളയിൽ സ്ഥിതിചെയ്യുന്നു.
## ചരിത്രം

1534 ഡിസംബർ 23-ന് ഗുജറാത്തിലെ സുൽത്താൻ ബഹദൂർ, പോർച്ചുഗലുമായി ഒപ്പുവച്ച ബാസ്സീൻ ഉടമ്പടി പ്രകാരം കുർള ഗ്രാമം പോർച്ചുഗീസ് ഭരണത്തിൻ കീഴിലായി. 1548-ൽ കുർള ഗ്രാമവും മറ്റ് ആറ് ഗ്രാമങ്ങളും പോർച്ചുഗീസ് ഗവർണർ അന്റോണിയോ പെസ്സോവയുടെ സൈനികസേവനത്തിനായി പ്രതിഫലം നൽകി. 1774 ൽ സാൽസെറ്റ് ദ്വീപ് ബ്രിട്ടീഷ് അധീനതയിലാകും വരെ കുർള പോർച്ചുഗീസ് ഭരണത്തിൻ കീഴിലായിരുന്നു. പിന്നീട്1782-ലെ സാൽബായ് ഉടമ്പടിപ്രകാരം ഈ ദ്വീപ് ഔദ്യോഗികമായി ഈസ്റ്റ് ഇന്ത്യാ കമ്പനിക്കു കൈമാറി. 

1805-ൽ സയൺ കോസ്വേ വഴി ബോംബെ ദ്വീപ് കുർളയുമായി ബന്ധപ്പെട്ടു. 1853 ൽ ബോംബേക്കും താനെയ്ക്കും ഇടയിൽ   ആരംഭിച്ച ബ്രിട്ടീഷ് ഇന്ത്യയിലെ ആദ്യ റെയിൽവേ ലൈനിൽ (ഗ്രേറ്റ് ഇന്ത്യൻ പെനിൻസുല റെയിൽവേ) പ്രധാന സ്റ്റേഷനായിരുന്നു കുർള.

1808 ൽ കുർളയും മറ്റു ചില ഗ്രാമങ്ങളും ബോംബെയിലെ പാഴ്സി കച്ചവടക്കാരനായ ഹോർമാസ്ജി ബാമൻജി വാഡിയ പ്രതിവർഷം 3587 രൂപയ്ക്ക് പാട്ടത്തിനെടുത്തു. ബോംബേ പ്രവിശ്യയിലെ ഏറ്റവും വലിയ പരുത്തി മിൽ സ്ഥിതി ചെയ്തിരുന്നത് കുർളയിലായിരുന്നു. 

1910 ഡിസംബർ 12 ന് കുർളയിൽ നിന്ന് റേ റോഡ് സ്റ്റേഷനിലേക്ക് സെൻട്രൽ റെയിൽവേ ഹാർബർ ലൈൻ സേവനം തുടങ്ങി. 1925 ൽ ഹാർബർ ലൈനിൻറെ വൈദ്യുതീകരണ സമയത്ത് കുർളയിലെ റെയിൽവേ കാർ ഷെഡ് നിർമ്മിക്കപ്പെട്ടു. 1928 ൽ സെൻട്രൽ സൽസറ്റ് ട്രാംവേ എന്ന പേരിൽ ട്രോംബേയിൽ നിന്ന് കുർള വഴി അന്ധേരിയിലേക്ക് 13 കിലോമീറ്റർ ദൂരത്തിൽ ഒരു ട്രാം സർവീസ് ആരംഭിച്ചുവെങ്കിലും ഇത് അധികകാലം പ്രവർത്തിച്ചില്ല.

## ഭൂമിശാസ്ത്രം
സാൽസെറ്റ് ദ്വീപിന്റെ തെക്ക് ഭാഗത്ത്, മിഠി നദിയുടെ കിഴക്കൻ തീരത്താണ് കുർള സ്ഥിതി ചെയ്യുന്നത്. സെൻട്രൽ റെയിൽവേ ലൈൻ ഈ പ്രദേശത്തെ കുർള (ഈസ്റ്റ്), കുർള (വെസ്റ്റ്), എന്നിങ്ങനെ രണ്ട് ഭാഗങ്ങളായി വിഭജിക്കുന്നു. തെക്ക് ചുനാഭട്ടി, കിഴക്ക് ചെമ്പൂർ, വടക്ക് ഘാട്കോപർ എന്നിവയാണ് കുർലാ ഈസ്റ്റിന്റെ അതിരുകൾ. കുർള വെസ്റ്റിന്റെ വടക്ക് ഘാട്കോപർ, സാക്കി നാക്ക പ്രദേശങ്ങളും പടിഞ്ജാറ് കലീന, ബാന്ദ്ര കുർള കോംപ്ലക്സ് തുടങ്ങിയവയും , പടിഞ്ഞാറ് ഭാഗത്ത് മാഹിം ക്രീക്കിന് സമീപമുള്ള സയൺ-ധാരാവി പ്രദേശം എന്നിവയും അതിരുകളാകുന്നു. മിഠി നദി വടക്ക്-പടിഞ്ഞാറ് വശത്ത് കൂടി കുർളയിൽ പ്രവേശിച്ച്, ഛത്രപതി ശിവാജി അന്താരാഷ്ട്ര വിമാനത്താവളത്തിന്റെ അതിരിലൂടെ ഒഴുകി കുർളയുടെ തെക്ക് അറ്റത്തുള്ള മാഹിം ക്രീക്കിലേയ്ക്ക് പതിക്കുന്നു.

## അവലംബം

വർഗ്ഗം:മുംബൈയിലെ ജനവാസമേഖലകൾ
ജാതിവ്യവസ്ഥിതിയും കേരളചരിത്രവും

പി.കെ. ബാലകൃഷ്ണൻ രചിച്ച് 1983 ൽ പ്രസിദധീകരിച്ച ചരിത്ര പുസ്തകമാണ് *ജാതിവ്യവസ്ഥിതിയും കേരളചരിത്രവും*, 'ഹിസറ്ററി അസോസിയേഷൻ' അവാർഡ് ഈ കൃതിക്ക് ലഭിച്ചിട്ടുണ്ട് . 1983 നു ശേഷം 2008 ൽ ഡി.സി. ബുക്സ് ഈ കൃതി പുനപ്രസിദധീകരിച്ചിട്ടുണ്ട്.

## ഉള്ളടക്കം
32 അധ്യായങ്ങളാണ് ഈ പുസ്തകത്തിലുള്ളത്. കേരള ചരിത്രത്തെ പറ്റി വിശ്വസിച്ചു പോരുന്ന പല ധാരണകളെയും ചോദ്യം ചെയ്യുന്ന ഒരു കൃതിയാണിത്. കേരളത്തിൽ ഒരു സാമ്രാജ്യമോ കേമമായ രാജസ്ഥാനമോ ഉണ്ടായിരുന്നില്ല എന്നു മാത്രമല്ല ഒരു നാഗരികതയുടെ പൈതൃകം മലയാളനാടിനവകാശപ്പെടാനില്ല എന്നുതന്നെ ചരിത്രവിചാരത്തിലൂടെ സമർത്ഥിക്കുകയാണ് ഈ പുസ്തകത്തിലൂടെ പി.കെ. ബാലകൃഷ്ണൻ ചെയ്യുന്നത്. 1850 നും 1910 നും ഇടക്ക് കാർഷികഗ്രാമങ്ങളുടെ ആവിർഭാവം മുതലുള്ള സാമൂഹിക ചരിത്രമാണ് പ്രധാനമായും ഈ കൃതിയിൽ പ്രതിപാദിക്കുന്നത്. കാർഷിക സമ്പദ്ഘടന, ജാതി, രാജവാഴ്ച, ഭാഷ, റോഡുകൾ, കാട് തുടങിയവയുടെ ജനനം മുതലുള്ള ചരിത്രവും ഗ്രന്ഥത്തിൽ പഠനവിധേയമാക്കുന്നു. സമുദായ ചരിത്രത്തിലെ ജാതിപൊങ്ങച്ചങ്ങൾ മിഥ്യകൾ മാത്രമായിരുന്നുവെന്ന സത്യത്തിലേക്ക് നമ്മെ നടത്തുന്നു.

ഇളംകുളം കുഞ്ഞൻപിള്ള, എ. ശ്രീധരമേനോൻ തുടങ്ങിയ ചരിത്രകാരന്മാരുടെ കേരള ചരിത്രത്തെ പറ്റി ഉള്ള പല നിഗമനങ്ങളെയും നിശിതമായി വിമർശിക്കുകയും ഈ കൃതിയിലൂടെ പി.കെ. ബാലകൃഷ്ണൻ ചെയ്യുന്നു.

## അവലംബം
വർഗ്ഗം:ചരിത്രഗ്രന്ഥങ്ങൾ
വർഗ്ഗം:മലയാളസാഹിത്യകൃതികൾ
റെവല്യൂഷനറി ആംഡ് ഫോഴ്സസ് ഓവ് കൊളംബിയ

കൊളംബിയയിൽ 1964-മുതൽ സായുധസമരം നടത്തിവരുന്ന ഭീകരവാദ ഗറില്ലാ സംഘടനയാണ് **റെവല്യൂഷനറി ആംഡ് ഫോഴ്സസ് ഓവ് കൊളംബിയ** അഥവാ **ഫാർക്** (സ്പാനിഷ്: Fuerzas Armadas Revolucionarias de Colombia—Ejército del Pueblo, FARC–EP and FARC).

## അവലംബങ്ങൾ

വർഗ്ഗം:ഭീകരവാദം കൊളംബിയയിൽ
വർഗ്ഗം:തീവ്ര-ഇടത് രാഷ്ട്രീയം
വർഗ്ഗം:കമ്മ്യൂണിസ്റ്റ് സായുധസംഘങ്ങൾ
വർഗ്ഗം:കമ്മ്യൂണിസം കൊളംബിയയിൽ
രണ്ടാം പാഠപുസ്തകം

1900-കളിൽ മലബാർ ഭാഗത്ത് രണ്ടാം ക്ലാസ്സിലെ പഠനത്തിനായി  ഉപയോഗിച്ചിരുന്ന പാഠ പുസ്തകമാണ് **രണ്ടാം പാഠപുസ്തകം**. ബാസൽ മിഷൻ പ്രസ്സ്, മംഗലാപുരത്തുനിന്നുമാണ് ഈ പുസ്തകം പ്രസിദ്ധീകരിച്ചിരിക്കുന്നത്. പുസ്തകത്തിന്റെ ആറു പതിപ്പുകളോളം പുറത്തിറക്കിയിട്ടുണ്ട്. ഈ പുസ്തകം ആദ്യം നിർമ്മിച്ചത് മദ്രാസ്സ് ക്രിസ്ത്യൻ കോളേജിലെ ഇംഗ്ലീഷ് ട്യൂട്ടർ ആയിരുന്ന ജോസഫ് മൂളിയിൽ ആണ്. എന്നാൽ 1906-ൽ മദ്രാസ്സ് സർക്കാറിലെ ഔദ്യോഗിക മലയാളപരിഭാഷകൻ ആയ എം. കൃഷ്ണൻ ഈ പതിപ്പ് പുതുക്കി പ്രസിദ്ധീകരിച്ചിരിക്കുന്നു.

സന്മാർഗ്ഗസംബന്ധമായ പാഠങ്ങൾ, ജീവിവർഗ്ഗം, സസ്യവർഗ്ഗം, ഭൂമിശാസ്ത്രസംബന്ധം തുടങ്ങിയുള്ള വിഷയങ്ങളിലുള്ള രണ്ടാം ക്ലാസ്സ് കുട്ടികൾക്ക് അനുയോജ്യമായ ചെറു പാഠങ്ങൾ ആണ് പുസ്തകത്തിന്റെ പ്രധാന ഉള്ളടക്കം. കൂടാതെ അഞ്ചോളം ചെറു പദ്യങ്ങളും ഉൾപ്പെടുത്തിയിരിക്കുന്നു. ഓരോ പാഠശേഷവും പ്രസ്തുത പാഠത്തിൽ ഉപയോഗിച്ചിരിക്കുന്ന പ്രധാനവും രണ്ടാം ക്ലാസ്സിലെ കുട്ടികളെ സംബന്ധിച്ച് പുതിയതുമായ വാക്കുകൾ എടുത്ത് എഴുതിയിരിക്കുന്നു.

അക്കാലത്ത് മദ്രാസ് പാഠപുസ്തക കമ്മിറ്റി അംഗീകരിച്ച പുസ്തകം മദ്രാസ് സംസ്ഥാനത്തിനു കീഴിൽ മലയാളം സംസാരിക്കുന്ന ഇടങ്ങളിൽ (പ്രധാനമായും ഇപ്പൊഴത്തെ മലബാർ) ഉപയോഗിച്ചിരുന്നതെന്നു കരുതപ്പെടുന്നു. ഇതിന്റെ 6-ആം പതിപ്പിന്റെ യഥാർഥ ഗ്രന്ഥം ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിൽ സൂക്ഷിച്ചിരിക്കുന്നു.

## അവലംബം

* 1904-ലെ രണ്ടാം ക്ലാസ്സ് പാഠപുസ്തകം, ഗ്രന്ഥപ്പുര, ഷിജു അലക്സ്

## പുറത്തേക്കുള്ള കണ്ണികൾ
* പുസ്തകം വിക്കികോമൺസിൽ
* പുസ്തകം ട്യൂബിങ്ങൻ സർവ്വകലാശാല വെബ്സൈറ്റിൽ

വർഗ്ഗം:പാഠപുസ്തകങ്ങൾ
വർഗ്ഗം:മലയാളം അച്ചടിയുടെ ചരിത്രം
ഐ-നാച്ചുറലിസ്റ്റ്

ലോകത്തുടനീളമുള്ള ജൈവവൈവിധ്യങ്ങളെ നിരീക്ഷിക്കുകയും രേഖപ്പെടുത്തുകയും പങ്കുവെക്കുകയും ചെയ്യാനുള്ള പ്രകൃതിസ്നേഹികളുടെയും ശാസ്ത്രജ്ഞരുടെയും പങ്കാളിത്തത്തോടെയുള്ള ഒരു പദ്ധതിയാണ് **ഐ-നാച്ചുറലിസ്റ്റ്**, **iNaturalist**. നിരീക്ഷണങ്ങൾ അവരുടെ വെബ്‌സൈറ്റ് വഴിയോ മൊബൈൽ ആപ്പ്ലിക്കേഷൻ വഴിയോ രേഖപ്പെടുത്താം. ഇങ്ങനെ നൽകുന്ന വിവരങ്ങൾ പലവിധത്തിലുള്ള ഗവേഷണങ്ങൾക്കും, സംഗ്രഹാലങ്ങൾ, സസ്യോദ്യാനങ്ങൾ, പൂങ്കാവുകൾ, മറ്റു സമാന സ്ഥാപങ്ങൾ എന്നിവക്കും ഉപകാരപ്പെടുന്ന പൊതുമുതലാകുന്നു. 2008-ൽ  iNaturalist തുടങ്ങിയ കാലംമൂതൽ നോക്കിയാൽ അതിലെ സന്നദ്ധസേവകർ എട്ടു ദശലക്ഷത്തിലധികം നിരീക്ഷണങ്ങൾ സംഭാവന ചെയ്തിട്ടുണ്ട്.

## ചരിത്രം
Nate Agrin, Jessica Kline, Ken-ichi Ueda എന്നീ യൂണിവേഴ്സിറ്റി ഓഫ് കാലിഫോർണിയ ബെർകിലെ സ്കൂൾ ഓഫ്  ഇൻഫൊർമേഷനിലെ വിദ്യാർത്ഥികളുടെ മാസ്റ്റേഴ്സ് പ്രോജക്ടായിട്ടാണ് 2008-ൽ iNaturalist.org തുടങ്ങിയത്. April 24, 2014-ൽ ഈ സ്ഥാപനം കാലിഫോർണിയ അക്കാദമി ഓഫ് സയൻസിൽ ലയിച്ചു. 2014-ൽ iNaturalist ഒരു ദശലക്ഷം നിരീഷങ്ങൾ തികഞ്ഞത് ആഘോഷിച്ചു. 2017-ൽ iNaturalist ചിത്രത്തെ ആധാരമാക്കി സ്പീഷീസിനെ തനിയെ തിരിച്ചറിയാൻ കഴിയുന്ന സംവിധാനം ("Computer Vision") ബ്രൗസറിലും മൊബൈൽ ആപ്ലിക്കേഷനിലും ലഭ്യമാക്കി.

## പങ്കാളിത്തം

പൊതുജനപങ്കാളിത്തത്തോടെ വിവരങ്ങൾ ശേഖരിക്കുക എന്ന തത്ത്വത്തിലാണ് iNaturalist പ്രവർത്തിക്കുന്നത്. സന്നദ്ധപ്രവർത്തകർ അവരുടെ നിരീക്ഷണങ്ങൾ ചിത്രങ്ങൾ, ശബ്ദരേഖകൾ,മറ്റു ദ്രശ്യരൂപങ്ങൾ ഒക്കെയായി നൽകുന്നു. ഇത്തരം നിരീക്ഷണങ്ങൾ പല നിലവാരങ്ങളിലുള്ളവയായിരിക്കും. അവയിൽ ഗവേഷണത്തിന് അനുയോജ്യമായവ അതിനായുള്ള ഡാറ്റാബേസിലേക്കു മാറ്റുന്നു..

2017-വരെ നോക്കിയാൽ iNaturalist സമൂഹത്തിൽ 500,000 സന്നദ്ധപ്രവർത്തകരും  9000 പദ്ധതികളും 6,600,000-ൽ അധികം നിരീക്ഷണങ്ങളുമുണ്ട്. 

2011-ൽ Global Amphibian BioBlitz, Global Reptile BioBlitzes എന്നിവയിൽ iNaturalist ഉപയോഗിച്ചുള്ള നിരീക്ഷണങ്ങൾ ആണ് ലോകത്തെമ്പാടുമുള്ള ഉരഗങ്ങളുടെയും ഉഭയജീവികളുടെയും സാന്നിദ്ധ്യം നിരീക്ഷിക്കാൻ ഉപയോഗിച്ചത്.

## അവലംബം

## പുറം കണ്ണികൾ

* 
* iNaturalist on Vimeo
* Introducing iNaturalist  by Suzanne Cadwell

വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ
ശേഖർ ഗുരേര

ഒരു ഇന്ത്യൻ കാർട്ടൂണിസ്റ്റും, ചിത്രകാരനും, ഗ്രാഫിക് ഡിസൈനറുമാണ് **ശേഖർ ഗുരേര** എന്ന ഡോ. **ഡോ. ചന്ദ്ര ശേഖർ ഗുരേര** (ഓഗസ്റ്റ് 30, 1965). ഇന്ത്യയുടെ രാഷ്ട്രീയ, സാമൂഹ്യ പ്രവണതകളെക്കുറിച്ച് നിരന്തരമായി തന്റെ സ്ഥിരം കാർട്ടൂണുകൾ അദ്ദേഹത്തിന് നന്നായി അറിയാം. നിരവധി ഇംഗ്ലീഷ്, ഹിന്ദി, പ്രാദേശിക ഭാഷ ദിനപത്രങ്ങളിൽ അദ്ദേഹത്തിന്റെ പാക്കേജ് കാർട്ടൂൺ കാണാം

## അവലംബം

വർഗ്ഗം:1965-ൽ ജനിച്ചവർ
വർഗ്ഗം:ഓഗസ്റ്റ് 30-ന് ജനിച്ചവർ
വർഗ്ഗം:ഇന്ത്യയിലെ കാർട്ടൂണിസ്റ്റുകൾ
പയ്യംവെള്ളി ചന്തു

കോട്ടയം കോവിലകത്തിന്റെ പുനരുദ്ധാരകനും തച്ചോളി ഒതേനനു ഗുരുസ്ഥാനീയനുമായിരുന്നു പയ്യംവെള്ളി ചന്തു. അദ്ദേഹം ഒരു തീയർ സമുദായത്തിൽ ജനിച്ച വീരൻ കൂടിയായിരുന്നു. **പയ്യമ്പള്ളി ചന്തു**, പയ്യംവെള്ളി ചന്തു കുറുപ്പ്,  പയ്യമ്പള്ളി ചോളൻ, പയ്യവെള്ളി ചന്തു. എന്നി പേരുകളിലും അറിയപ്പെടുന്നു.

മുപ്പത്തിരണ്ട്‌ വയസ്സിനിടയിൽ അറുപത്തിനാലു പട ജയിക്കാൻ കോമപ്പകുറുപ്പിനെ ഏറെ സഹായിച്ചത്‌ വിശേഷപ്പെട്ട ഒരു കടത്തനാടൻ അടവാണ്‌:'പൂഴിക്കടകൻ'. പയ്യനാട്‌ ചിണ്ടൻ നമ്പ്യാരുമായുള്ള അങ്കത്തിലൂടെയാണ് പൂഴിക്കടകൻ പഠിക്കാനിടയായതത്രേ.

ചിണ്ടൻ നമ്പ്യാരുമായി അങ്കം കുറിച്ചതറിഞ്ഞ കോമപ്പക്കുറുപ്പ്‌ അങ്കം ഒഴിവാക്കാൻ പരമാവധി ശ്രമിച്ചു. ചിണ്ടൻ നമ്പ്യാരുടെ കരുത്തും അഭ്യാസചാതുരിയും എത്രയെന്ന് കോമപ്പക്കുറുപ്പിന്‌ അറിയാമായിരുന്നു. ഒതേനനെ അനുനയിപ്പിച്ച്‌ പൊന്നും സമ്മാനങ്ങളുമായി ചിണ്ടൻ നമ്പ്യാരുടെ കാൽക്കൽ മാപ്പ്‌ പറയിപ്പിക്കുക പോലും ചെയ്തു കോമപ്പക്കുറുപ്പ്‌!

പക്ഷേ, അവിടെ വച്ചും അപമാനിച്ച ചിണ്ടൻ നമ്പ്യാരെ വധിക്കുമെന്ന് വീണ്ടും പ്രതിജ്ഞ ചെയ്താണ്‌ ഒതേനൻ തിരിച്ചു വന്നത്‌.

ഒതേനന്റെ അങ്കക്കലിയും വീര്യവുമൊന്നും ചിണ്ടൻ നമ്പ്യാരെ ജയിക്കാൻ മതിയാവില്ലെന്നു നന്നായറിയാമായിരുന്ന കോമപ്പക്കുറുപ്പ്‌ പയ്യംവെള്ളി ചന്തുവിനു മാത്രമറിയുന്ന ആ രഹസ്യവിദ്യ അഭ്യസിക്കാൻ അനുജനെ അയച്ചു. കോമപ്പക്കുറുപ്പിന്റെ സുഹൃത്തായിരുന്ന് പയ്യം വെള്ളി ചന്തു സസന്തോഷം ഒതേനനെ പൂഴിക്കടകൻ പഠിപ്പിക്കുകയും ചെയ്തു.

ചിണ്ടൻ നമ്പ്യാരെ പൂഴിക്കടകനിലൂടെയാണ്‌ ഒതേനൻ വധിച്ചത്‌!

പയ്യംവെള്ളി ചന്തുവിന്റെ സ്മൃതിമണ്ഡപം അദ്ദേഹം  വീരമൃത്യു വരിച്ച സ്ഥലമായ കോഴിക്കോടു് ജില്ലയിൽ താമരശ്ശേരി കോട്ടയിൽ ഭഗവതി ക്ഷേത്രത്തിനു സമീപം സ്ഥിതി ചെയ്യുന്നു. ഇവിടെ പ്രചാരത്തിലുള്ളതു പ്രകാരം, കോട്ടയം രാജവംശത്തിന്റെ ഒരു കോട്ടയുണ്ടായിരുന്നു ഇവിടെ. ഈ കോട്ടയിലെ കിണറിനടുത്തു നിൽക്കുമ്പോൾ ശത്രുക്കൾ വന്നു് ഒളിവിൽ വെടി വയ്ക്കുകയും വെടി കൊണ്ടു് കിണറ്റിൽ വീണ ചന്തു മരിച്ചോയെന്നറിയാൻ കിണറിലേക്കു് വന്നു നോക്കിയ ശത്രുവിനു നേരെ കിണറ്റിൽ നിന്നു കൊണ്ടു് ചന്തു വാൾ എറിയുകയും ആ വാൾ ശത്രുവിന്റെ തലയറുത്തു് തൊട്ടപ്പുറത്തെ ക്ഷേത്രക്കുളത്തിൽ ചെന്നു വീഴുകയും ചെയ്തെന്നാണു് കഥ. കോട്ടയിൽ ക്ഷേത്രത്തിൽ ഉത്സവം തുടങ്ങുമ്പോൾ ചന്തുവിനെ വെള്ളയും കരിമ്പടവും വിരിച്ചു് ആദരിച്ചു് അനുസ്മരിച്ച ശേഷമാണു് ചടങ്ങുകൾ ആരംഭിക്കുക. സ്മൃതി മണ്ഡപത്തിൽ എല്ലാ മാസവും സംക്രമദിവസം നിവേദ്യം സമർപ്പിക്കാറുണ്ടു്.

കണ്ണൂർ മണിക്കകാവിലും, കതിരൂർ ചോഴൻ രയരോത്ത്  തറവാട് ക്ഷേത്രത്തിലും കാരണവർ തെയ്യമായി പയ്യമ്പള്ളി ചന്തു തെയ്യം കെട്ടിയാടുന്നു. ഇതിൽ കണ്ണൂർ മാണിക്കകാവിൽ പ്രസിദ്ധമായ പയ്യമ്പള്ളി കളരിസംഘം ഇന്നും നിലനിൽക്കുന്നൂ. പാനൂർ പാലത്തായികുന്നു ഭഗവതി ക്ഷേത്രത്തിലും ഈ അപൂർവ്വ തെയ്യം കെട്ടിയാടാറുണ്ട്.

## അവലംബം

വർഗ്ഗം:വടക്കൻ പാട്ടിലെ കഥാപാത്രങ്ങൾ
ഭാസ്കർ ഒരു റാസ്കൽ

**ഭാസ്കർ ഒരു റാസ്കൽ**, സിദ്ദിഖിൻറെ സംവിധാനത്തിൽ പുറത്തിറങ്ങിയ ഒരു തമിഴ്-കോമഡി നാടക ചിത്രമാണ്. 2015 ൽ പുറത്തിറങ്ങിയ മലയാള സിനിമയായ ഭാസ്കർ ദ റാസ്ക്കലിൻറെ പുനർനിർമ്മാണമായ ഇതിൽ അരവിന്ദ് സ്വാമി, അമലാപോൾ എന്നിവർ കേന്ദ്ര  കഥാപാത്രങ്ങളെയും നടി മീനയുടെ പുത്രി ബേബി നൈനിക സഹകഥാപാത്രത്തേയും അവതരിപ്പിക്കുന്നു. . 2017 ഫെബ്രുവരി മാസത്തിൽ ഈ സിനിമയുടെ നിർമ്മാണം ആരംഭിച്ചിരുന്നു.

## അഭിനേതാക്കൾ

* അരവിന്ദ് സ്വാമി : ഭാസ്കർ
* അമല പോൾ
* മാസ്റ്റർ രാഘവൻ
* ബേബി നൈനിക
* സൂരി
* സിദ്ദീഖ്
* അഫ്താബ് ശിവ്ദാസനി
* റോബോ ശങ്കർ
* നിതേഷ പട്ടേൽ
* നാരായൺ ലക്കി
* നാസ്സർ
* റിയാസ് ഖാൻ
* രമേഷ് ഖന്ന

## പാട്ടരങ്ങ്

## അവലംബം
ഇന്ദുമതീസ്വയംവരം

കോഴിക്കോട് പടിഞ്ഞാറേകോവിലകത്തു അമ്മാമൻ രാജാ 1890-ൽ രചിച്ച മലയാളത്തിലെ ആദ്യകാല നോവലുകളിൽ ഒന്നാണ് **ഇന്ദുമതീസ്വയംവരം**. ഇതിന്റെ അച്ചടിപ്പുസ്തകം  ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിലാണ് സൂക്ഷിച്ചിരിക്കുന്നത്. 124 താളുകളുള്ള പുസ്തകത്തിൽ 9 അദ്ധ്യായങ്ങളുണ്ട്. കോഴിക്കോട് ഭാരതി പ്രസ്സിലാണ് പുസ്തകം അച്ചടിച്ചിരിക്കുന്നത്. 

## അവലംബം

* 1904-ലെ രണ്ടാം ക്ലാസ്സ് പാഠപുസ്തകം, ഗ്രന്ഥപ്പുര, ഷിജു അലക്സ്

## പുറത്തേക്കുള്ള കണ്ണികൾ
* പുസ്തകം വിക്കികോമൺസിൽ
* പുസ്തകം ട്യൂബിങ്ങൻ സർവ്വകലാശാല വെബ്സൈറ്റിൽ

വർഗ്ഗം:മലയാളം നോവലുകൾ
വർഗ്ഗം:മലയാളം അച്ചടിയുടെ ചരിത്രം
വർഗ്ഗം:19-ആം നൂറ്റാണ്ടിലെ മലയാളം നോവലുകൾ
നാഷണൽ സെന്റർ ഫോർ ബയോളജിക്കൽ സയൻസസ്

ജീവശാസ്ത്രഗവേഷണത്തിൽ ഏർപ്പെട്ടിരിക്കുന്ന  Bangalore, Karnataka സ്ഥിതിചെയ്യുന്ന ഒരു ഗവേഷണ കേന്ദ്രമാണ് **നാഷണൽ സെന്റർ ഫോർ ബയോളജിക്കൽ സയൻസസ്**,  **National Centre for Biological Sciences (NCBS)**. ഇത് ഭാരത സർക്കാരിന്റെ ആണവോർജ്ജ വകുപ്പിന്റെ കീഴിലുള്ള ടാറ്റ ഇൻസ്റ്റിറ്റൂട്ട് ഓഫ് ഫണ്ടമെന്റൽ റിസർച്ചിന്റെ (TIFR) ഭാഗമാണ്.

## ഗവേഷണ മേഖലകൾ
ജൈവരസതന്ത്രം, ജൈവഭൗതികശാസ്ത്രം, ബയോ-ഇൻഫർമാറ്റിക്സ്‌, Neurobiology, Cellular Organization, Signalling, ജനിതകശാസ്ത്രം, Development, Theory and Modelling of Biological Systems, ആവാസ വിജ്ഞാനം, ജീവപരിണാമം തുടങ്ങിയ വിഷയങ്ങളിൽ NCBS അടിസ്ഥാന ഗവേഷണം നടത്തുന്നു. ഈ വിഷയങ്ങളിൽ ഡോക്ടറേറ്റ്, ഡോക്ടറേറ്റ് (Integrated), ബിരുദാനന്തരബിരുദം എന്നിവ ചെയ്യാനുള്ള സൗകര്യം ഇവിടെയുണ്ട്; കൂടാതെ M.Sc (Wildlife Biology and Conservation) ഒന്നിടവിട്ടുള്ള വർഷങ്ങളിലും.

## ബെംഗളൂരു ബയോ ക്ലസ്റ്റർ
Institute for Stem Cell Biology and Regenerative Medicine (inStem) and the Centre for Cellular and Molecular Platforms (C-CAMP) തുടങ്ങിയ പല സഹകരണ സംരംഭങ്ങളിലും NCBS ഏർപ്പെടുന്നു. ഈ മൂന്നു സ്ഥാപനങ്ങളുംകൂടി **ബെംഗളൂരു ബയോ ക്ലസ്റ്റർ**, എന്നപേരിൽ  അടിസ്ഥാന ഗവേഷണം, പ്രയോഗാത്മക പഠനങ്ങൾ, സാങ്കേതിക പുരോഗതി എന്നിവ കൈവരിക്കുന്നതിന് നേതൃത്വം നൽകുന്നു.

## ഇതും കാണുക
*ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ച്
*InStem
*CCAMP

## അവലംബം

## പുറം കണ്ണികൾ

*Official Website

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
വീനസ് കൺസോലിങ് ലൗവ്

1751-ൽ ഫ്രാൻകോയിസ് ബൗച്ചർ വരച്ച ഒരു ചായാചിത്രമാണ് **വീനസ് കൺസോലിങ് ലൗവ്**. ഈ ചായാചിത്രത്തിൽ ചിത്രീകരിച്ചിരിക്കുന്നത് കാല്പനികമായ ദൃശ്യങ്ങളാണ്. റോമൻ സൗന്ദര്യ ദേവതയായ വീനസിനെ ഈ ചിത്രത്തിൽ ചരിഞ്ഞിരിക്കുന്ന രീതിയിൽ സുന്ദരിയായ ഒരു യുവതിയായി ചിത്രീകരിച്ചിരിക്കുന്നു. ഫ്രാൻകോയിസ് ബൗച്ചറിന്റെ സൗന്ദര്യ സങ്കല്പത്തിലെ ഒരു കഥാപാത്രമായിട്ടാണ് വീനസിനെ ഈ ചായാചിത്രത്തിൽ ചിത്രീകരിച്ചിരിക്കുന്നത്. ആഗ്രഹങ്ങളുടെ ദേവനായ കുപിഡ് ജനങ്ങളുടെ നേർക്ക് പ്രേമത്തിലകപ്പെടാൻ വേണ്ടി അയയ്ക്കുന്ന അസ്ത്രങ്ങളുടെ ശക്തിയെ വീനസ് ദേവത ഇല്ലാതാക്കുന്നു. 

"ജ്ഞാനോദയ ഫ്രാൻസിൽ, സത്യത്തെ നിർവചിക്കാനുള്ള സമർപ്പിത തിരയലിൽ സ്വാഭാവികതയെ വീണ്ടും വിലയിരുത്താൻ കാരണമായി. പ്രകൃതിയെ പിന്തുടരുന്നത് ശരിയാണെന്നും ആനന്ദം തേടുന്നത് സ്വാഭാവികമാണെന്നും ഉള്ള വിശ്വാസം നഗ്നതയെക്കുറിച്ചുള്ള നിലവിലുള്ള സങ്കൽപ്പത്തെ സ്വാധീനിച്ചു.

ദേവതയുടെ പ്രതീകമായി വീനസ് പ്രാവുകളോടൊപ്പം കുളത്തിനരികിൽ ഇരിക്കുന്നു. വെള്ളപ്രാവുകൾ അവരുടെ കാൽചുവട്ടിലുണ്ട്. ഭംഗിയുള്ള മുഖം, തലമുടിയിൽ മുത്തുകൾ പിടിപ്പിച്ചിരിക്കുന്നു. ശരീരത്തിനുചുറ്റുമായി ആഡംബരത്വമുള്ള സിൽക്ക് തുണി ചുറ്റിയിരുന്നത് ഇപ്പോൾ നിലത്തു കിടക്കുന്നു. ഉയർന്ന സാങ്കേതിക കഴിവ് ഉപയോഗിച്ചാണ് ഈ ചായാചിത്രം നിർമ്മിച്ചിരിക്കുന്നത്. റോക്കോകോ കലയുടെ പ്രധാന ആകർഷണം അതിന്റെ വിഷയാസക്തിയും വശീകരണവുമാണ്..

## ചരിത്രം
ചെറ്റൌ ഡെ ബെല്ലെവ്യൂയിൽ പ്രദർശിപ്പിച്ചിരിക്കുന്ന ഈ ചിത്രത്തിലെ മാതൃകചിത്രം ഫ്രഞ്ച് രാജാവിന്റെ യജമാനത്തി മദാം ഡി പോമ്പദൂർ ആയിരുന്നു. ഈ ചിത്രം വരയ്ക്കാൻ മദാം ഡി പോമ്പദൂർ സ്വയം മാതൃകയായിരുന്നുവെന്ന് ആരോപണമുയർന്നിരുന്നു. പ്രഭുക്കന്മാർക്ക് വേണ്ടി ജോലി ചെയ്യുന്നതിന്റെ അന്തസ്സിനായി മാത്രമല്ല അവർ പതിവായി പണം നൽകിയിരുന്നതിനാലും കലാകാരന്മാർ അവർക്കായി പ്രവർത്തിക്കാൻ ഇഷ്ടപ്പെട്ടു. വീനസിൻറെ രൂപത്തിന് മാതൃകയാവാൻ ബൌച്ചറിന്റെ യുവഭാര്യയെപ്പോലും നിർദ്ദേശിക്കപ്പെട്ടിട്ടുണ്ട്. എന്നാൽ സ്ത്രീ സൗന്ദര്യത്തിന്റെ മൃദുവും ആകർഷകവുമായ സത്തയാണ്. ഇത് ഫ്രഞ്ച് ചിത്രകാരൻ ബൗച്ചർ വരച്ച വീനസിന്റെ ചിത്രത്തിൽ നമുക്ക് മുന്നിൽ പ്രത്യക്ഷപ്പെടുന്നു.

## മാഡം ഡി പോംപാഡോർ
thumb|225px|right|മദാം ഡി പോമ്പെദൂർ, ഫ്രാൻസ്വാ ബൗച്ചർ ഈ ചിത്രം വരക്കുമ്പോൾ പോംപാഡോറിന് 38 വയസ്സായിരുന്നു
പതിനെട്ടാം നൂറ്റാണ്ടിൽ ഫ്രെഞ്ചു രാജനീതിയേയും, സാമൂഹ്യജീവിതത്തേയും, സംസ്കാരത്തേയും ഗണ്യമായി സ്വാധീനിച്ച വനിതയായിരുന്നു മാഡം ഡി പോംപാഡോർ.  "ജീൻ അന്തോണിയെറ്റെ പൊയ്സോൺ" (Jeanne Antoinette Poisson) എന്നായിരുന്നു അവർ ആദ്യം അറിയപ്പെട്ടിരുന്നത്. ഒരു സ്റ്റേഷനറിക്കടക്കാരന്റെ കുടുംബത്തിൽ ജനിച്ച ജീൻ, ബുദ്ധിമതിയും അതിസുന്ദരിയും ആയിരുന്നു.

1764-ൽ 42 വയസ്സുള്ളപ്പോഴായിരുന്നു അവരുടെ മരണം.അവരുടെ മരണത്തിൽ അഗാധമായി ദുഖിച്ച വോൾട്ടയർ ഇങ്ങനെ എഴുതി:-

## അവലംബം

## ഗ്രന്ഥസൂചിക

*
## ബാഹ്യ ലിങ്കുകൾ

വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
വർഗ്ഗം:കുപിഡിന്റെ ചിത്രങ്ങൾ
പ്രിയ പ്രകാശ് വാര്യർ

2019-ൽ ഇറങ്ങിയ സിനിമയായ *[[ഒരു അഡാർ ലവ്|ഒരു അഡാർ ലൗ]]* വിലെ ഉസ്താദ് പി.എം.എ. ജബ്ബാർ രചിച്ച മാണിക്യമലരായ പൂവി എന്ന ഗാനത്തിലെ പുരികം കൊണ്ടും കണ്ണുകൊണ്ടും ഉള്ള അഭിനയത്തിലൂടെ പ്രസിദ്ധയായ ഒരു മലയാള നടിയാണ് **പ്രിയ പ്രകാശ് വാര്യർ**. ഏതാനും മണിക്കൂറുകൾക്കുള്ളിൽ ഇന്ത്യയിൽ ഗൂഗിളിൽ ഏറ്റവുമധികം പേർ തിരഞ്ഞ വ്യക്തിയാണ് അവർ.  മലയാളത്തിൽ ഏറ്റവും കൂടുതൽ ട്രോളുകളിൽ ഇടം പിടിച്ച നടിയും പ്രിയ വാര്യർ തന്നെയാണ്. തൃശ്ശൂർ പൂങ്കുന്നം സ്വദേശിനിയായ പ്രിയ, ഇപ്പോൾ തൃശ്ശൂർ വിമല കോളേജിൽ പഠനം നടത്തുന്നു.

## ചലച്ചിത്രങ്ങൾ
* ഒരു അഡാർ ലവ്വ്
* ശ്രീദേവി ബംഗ്ലാവ്

## അവലംബം

വർഗ്ഗം:മലയാളചലച്ചിത്രനടിമാർ
വർഗ്ഗം:1999-ൽ ജനിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
സമ്പത്തും അധികാരവും തൃശ്ശൂരിൽ നിന്നുള്ള ഒരു കാഴ്ച

ചരിത്ര അധ്യാപകനായിരുന്ന 'ടി.അർ.വേണുഗോപാലൻ' രചിച്ച് കറന്റ് ബുക്സ്, തൃശ്ശൂർ, പ്രസിദ്ധികരിച്ച തൃശ്ശൂരിന്റെ ചരിത്രത്തെ പ്രതിപാദിക്കുന്ന പുസ്തകമാണ് *സമ്പത്തും അധികാരവും:തൃശ്ശൂരിൽ നിന്നുള്ള ഒരു കാഴ്ച*.

## ഉള്ളടക്കം
ഗോത്രവ്യവസ്ഥയിൽ നിന്നും കാർഷികസംസ്കൃതിയിലേക്കും വർഗസമൂഹത്തിലേക്കുമുള്ള മദ്ധ്യകാല കേരളത്തിന്റെ പരിണാമത്തെ അനിതരസാധാരണമായ സൂക്ഷ്മതയോടെ വിശകലനം ചെയ്യുന്ന ഒരു പഠനമാണിത്. വൻ കാർഷിക സമ്പത്തിനുടമയായി മാറിയ ക്ഷേത്രങ്ങൾ മുൻകാലങ്ങളിൽ ഭരണകൂടങ്ങളെ നിയന്ത്രിക്കാവുന്ന രീതിയിലേക്ക് നേടിയ വളർച്ചയെ കുറിച്ചും. പസ്ചിമേഷ്യയുമായി ക്രിസ്തുവിനുമുൻപ് ആരംഭിച്ച 
കേരളത്തിന്റെ വ്യാപാരവും അതിൽ മഹോദയപുരം-കൊടുങ്ങല്ലൂരിനുണ്ടായിരുന്ന പങ്കും വെളിപ്പെടുന്ന ഈ കൃതി വണിക്ക് സമൂഹങ്ങളായ ജൂതന്മാരും, ക്രൈസ്തവരും, മുസ്ലീങ്ങളും കേരളത്തിലെത്തിയ ചരിത്ര പശ്ചാത്തലവും അതിന്റെ സാമ്പത്തിക, സാമൂഹ്യ, രാഷ്ട്രീയ മാനങ്ങളും ചർച്ച ചെയ്യുന്നു.

ക്രിസ്തു ആദിദശകങ്ങൾ തൊട്ട് പെരുമാൾ കാലഘട്ടത്തിലൂടെ കടന്നുവന്ന് കൊച്ചിരാജാക്കന്മാരുടെ ഭരണകാലം വരെയുള്ള തൃശ്ശൂർ പ്രദേശത്തിന്റെ സാമൂഹ്യപരിണാമങ്ങൾ ഒരു കഥപോലെ രസകരമായി പ്രതിപാദിച്ചിരിക്കുന്നു. പുരാവസ്തുഖനനങ്ങളുടെ റിപ്പോർട്ടുകളും പല ക്ഷേത്രങ്ങളിൽ കണ്ടെടുക്കപ്പെട്ട ശിലാ-താമ്രശാസനങ്ങളും ആഴ്വാർ-നായനാർ കാലഘട്ടത്തിലെ തമിഴ് ഭക്തികാവ്യങ്ങളും മധ്യകാലശതകങ്ങളിൽ ഉണ്ടായ *പെരുവനം ഗ്രന്ഥവരി*, *വടക്കുന്നാഥൻ ഗ്രന്ഥവരി* തുടങ്ങിയ വിശ്വസനീയമായ നാടൻ ചരിത്രകൃതികളും മണിപ്രവാള കാലഘട്ടത്തിലെ *[[ചക്രവാകസന്ദേശം|കോകസന്ദേശം]]*, *[[ശുകസന്ദേശം|ശുകസന്ദേശം]]*, *[[ചന്ദ്രോത്സവം (മണിപ്രവാളം)|ചന്ദ്രോത്സവം]]* തുടങ്ങിയ തേവിടിച്ചിക്കവിതകളും വിദേശികളുടെ സഞ്ചാരക്കുറിപ്പുകളും യൂറോപ്യൻ കമ്പനി രേഖകളും എല്ലാം സമർത്ഥമായി, സത്യസന്ധമായി, ശാസ്ത്രീയമായി ഈ കൃതിയുടെ രചനയിൽ ഉൾപ്പെടുത്തിയിട്ടുണ്ട്. എന്ന് ചരിത്രകാരനായ എം.ജി.എസ്. നാരായണൻ ഈ പുസ്തകത്തിനെഴുതിയ അവതാരികയിൽ ഈ പുസ്തകത്തിന്റെ ഉള്ളടക്കത്തെ വിശേഷിപ്പിച്ചിരിക്കുന്നു.

## അധ്യായം
##### ഭാഗം ഒന്ന്: ഗോത്രസംസ്കൃതിയിൽ നിന്ന് ഭരണകൂടത്തിലേക്ക്
1. ഇരുമ്പുയുഗം മുതൽ പെരുമാൾ വാഴ്ച വരെ
2. നാടുവാഴിസ്വരൂപങ്ങൾ
##### ഭാഗം രണ്ട്: പടയോട്ടങ്ങളുടെ കാലം
3. സാമൂതിരി തൃശ്ശൂരിൽ
4. മൈസൂർ നവാബുമാരുടെ കേരള ആക്രമണവും തൃശ്ശൂരും
##### ഭാഗം മൂന്ന്: കാർഷികസമ്പത്തിന്റ് കേന്ദ്രീകരണവും ക്ഷേത്രാധിപത്യവും
5. ക്ഷേത്രം: സമ്പത്ത്, സമൂഹം, അധികാരം
6. പെരുവനം
7. തൃശ്ശിവപേരൂർ
8. ഇരിഞ്ഞാലക്കുട
##### ഭാഗം നാല്: വൈദേശിക വണിക്ക് സമൂഹങ്ങളുടെ ആഗമനം
9. വൈദേശിക വണിക് സമൂഹങ്ങളുടെ ആഗമനം
10. യഹൂദന്മാർ
11. ക്രൈസ്തവർ
12. മുസ്ലീങ്ങൾ
##### ഭാഗം അഞ്ച്: സംസ്കാരം
13. സാംസ്കാരിക പരിസരം 

## അവലംബം
വർഗ്ഗം:ചരിത്രഗ്രന്ഥങ്ങൾ
വർഗ്ഗം:മലയാളസാഹിത്യകൃതികൾ